PRU15: Lewat tiba, OKU penglihatan gagal hantar borang pencalonan

KUALA LUMPUR: Hasrat orang kurang upaya (OKU) penglihatan, Habib Bourguiba Abd Hamid, untuk bertanding di kerusi Parlimen Titiwangsa tidak kesampaian setelah gagal menghantar borang pencalonan kerana lewat tiba di pusat penamaan calon.

Berbaju putih dan bertongkat, Habib Borguiba, 53, dari Kampung Datuk Keramat di sini tiba di pusat penamaan calon (PPC) bagi Parlimen Titiwangsa di Sekolah Menengah Kebangsaan (SMK) Aminuddin Baki pada 10.02 pagi, dua minit selepas proses penamaan calon ditutup pada 10 pagi.

“Saya keluar dari rumah kira-kira pukul 8.50 pagi tetapi tidak dapat tiba tepat pada masanya berikutan keadaan lalu lintas dan penutupan jalan di kawasan tersebut dan tiba kira-kira 9.50 pagi.

“Ketika berjalan menghampiri pintu pagar, pegawai pengurus PPC mengumumkan waktu penyerahan borang pencalonan sudah ditutup, dan pengumuman pencalonan ditutup dan saya tidak dibenarkan masuk,” katanya kepada media ketika ditemui di pintu pagar SMK Aminuddin Baki itu hari ini.

Pegawai Pilihan Raya Parlimen Titiwangsa Firdzaus Said yang keluar untuk menemuinya di luar pagar PPC itu berkata Habib Borguiba tidak dibenarkan masuk selepas pihaknya mengumumkan waktu penerimaan kertas penamaan calon sudah tamat.

Menurutnya, semua calon mempunyai masa yang mencukupi dari 9 hingga 10 pagi untuk mengemukakan pencalonan.

“Ini soal undang-undang dan akan ada akibat yang serius jika saya melanggarnya. Saya telah membuat pengumuman untuk penutupan pencalonan dan ini adalah peraturan yang telah ditetapkan,” katanya.

Sesi penamaan calon Parlimen Titiwangsa yang ditutup pada pukul 10 pagi,  menyaksikan persaingan empat penjuru di kerusi berkenaan melibatkan Datuk Seri Johari Abdul Ghani yang mewakili  Barisan Nasional (BN), Khalid Abdul Samad Pakatan Harapan (PH), Dr Rosni Adam dari Perikatan Nasional (PN) dan Datuk Seri Khairuddin Abu Hassan (Pejuang). – BERNAMA


Polis jumpa dadah RM3 juta dalam bungkusan teh cina

KOTA KINABALU: Polis Sabah berjaya menumpaskan sindiket pengedaran dadah yang dibungkus dalam bungkusan teh cina yang bernilai RM3 juta.

Serbuan yang menemukan dadah seberat 50.25 kilogram itu dilaksanakan di Balai Ketibaan Lapangan Terbang Antarabangsa Kota Kinabalu (KKIA) pada Khamis lalu.

Pesuruhjaya Polis Sabah, Datuk Jauteh Dikun berkata, tiga suspek lelaki warga tempatan berasal dari Sarawak dan berusia 27 hingga 38 tahun turut ditahan dalam serbuan ke atas sebuah kenderaan kira-kira pukul 12.40 tengah hari itu.

Menurutnya, semasa pegawai dan anggota Jabatan Siasatan Jenayah Narkotik (JSJN) Ibu Pejabat Polis Kontinjen (IPK) Sabah melakukan serbuan terhadap kenderaan dinaiki suspek, salah seorang suspek cuba melarikan diri semasa menyedari kehadiran polis namun, suspek berjaya ditahan.

“Hasil pemeriksaan lanjut, pasukan serbuan menjumpai dan merampas 50 bungkusan berisi teh Cina yang disyaki mengandungi dadah jenis syabu dengan berat kasar keseluruhan 50.25 kilogram bernilai kira-kira RM3 juta yang disembunyikan di bahagian belakang kerusi penumpang belakang.

“Siasatan awal mendapati, dadah itu dipercayai dibawa masuk melalui jalan darat dari Sarawak untuk dibawa ke Tawau bagi pasaran tempatan di Sabah dan negara jiran, Indonesia.

“Dadah seberat 50.25 kilogram itu boleh menampung kegunaan seramai 200,000 hingga 300,000 orang penagih.

“Turut disita wang tunai pelbagai mata wang, barangan kemas dan jam tangan yang bernilai RM17,067,” katanya seperti dilapor Utusan pada Isnin.

Beliau berkata demikian pada sidang akhbar di IPK Sabah, hari ini.

Tambah Jauteh, rampasan dadah itu adalah yang terbesar dilakukan di Sabah pada tahun ini.

Katanya, siasatan lanjut mendapati salah seorang suspek positif dadah jenis syabu dan seorang lagi mempunyai rekod jenayah lampau (2010) di bawah Seksyen 15 (1) Akta Dadah Berbahaya (ADB) 1952.

Tambah beliau, dua daripada tiga suspek itu mempunyai hubungan persaudaraan manakala, salah seorang suspek pula bekerja sebagai pemandu e-hailing.

“Tangkapan dan rampasan disiasat di bawah Seksyen 39B Akta Dadah Berbahaya 1952 dan jika sabit kesalahan boleh membawa kepada hukuman mati mandatori.

“Ketiga-tiga suspek direman bermula dari tarikh ditangkap sehingga 14 September ini,” maklumnya.

Author

Diyana Rahip

View all posts

View all posts


Shopee dedah 30% rakyat Malaysia jadikan ‘influencer’ panduan beli-belah dalam talian

KUALA LUMPUR: Platform e-dagang, Shopee mengesahkan 30 peratus rakyat Malaysia jadikan ‘influencer’ sebagai panduan untuk membeli-belah secara dalam talian.

Shopee dalam kenyataan pada hari ini, menjelaskan mengenai hasil kajian pasaran kesan ‘influencer’ terhadap pembelian rakyat Malaysia dalam talian yang dijalankan terhadap 2,459 pembeli.

Menurutnya, lima daripada 10 rakyat Malaysia berasa dekat dengan mikro-nano ‘influencer’ iaitu yang mempunyai bilangan pengikut media sosialnya di bawah 500,000.

‘Influencer’ ini dipercayai pembeli kerana mereka membuatkan pembeli berasa dekat menerusi cadangan dari mulut ke mulut kepada kolompok yang mempunyai minat yang berkaitan.

Jelas Shopee, 30 peratus daripada pembeli yang dikaji mengakui bahawa mereka mengikuti ‘influencer’ untuk mengesahkan semula pilihan beli-belah sebelum mereka membeli produk.

22 peratus pula mengikuti ‘influencer’ untuk kekal mengikut trend atau untuk mendidik diri mereka sendiri, manakala 21 peratus mendapati mereka boleh dikaitkan, 20 peratus ingin menemui perkara baharu dan hanya 7 peratus memilih untuk mengikuti mereka demi populariti.

Ketua Kempen Pemasaran Shopee Malaysia, Kenneth Soh menegaskan ‘influencer’ mereka ialah komuniti yang dipercayai pembeli dalam kalangan rakyat Malaysia.

Katanya, susulan kemunculan banyak peniaga baharu di pasaran sejak pandemik COVID-19, pembeli difahamkan berhadapan dengan lebih banyak pilihan dan lebih banyak perkara yang tidak diketahui.

“Pembeli Malaysia di pasaran kami mengetahui sumbernya, menganggap mereka sebagai rakan sebaya, dan merujuk mereka untuk menentukan sama ada mereka mendapat harga terbaik dan sama ada mereka boleh mempercayai cadangan pengguna,” kata Soh.

Shopee juga mendapati jenis kandungan ‘influencer’ yang paling popular, menurut pembeli Malaysia, ialah ulasan, vlog dan video ‘unboxing’.

Sementara itu, 48 peratus daripada 1,035 peniaga yang dikaji berpendapat ‘influencer’ perlu menyiarkan ‘Instagram reels’ dan video produk mereka yang relevan dan tulen bagi membantu rakyat Malaysia beli-belah dengan lebih bijak.

Manakala 24 peratus mahu produk mereka dipaparkan secara organik dalam kandungan yang menarik, 15 peratus pula mahu melihat produk mereka pada swafoto ‘influencer’, dan 15 peratus lagi mahu ‘influencer’ memberikan produk mereka dalam interaksi langsung.

“Kami amat percaya bahawa komuniti ‘influencer’ kami akan membantu peniaga mencapai pertumbuhan yang mampan kerana kami melihat lebih ramai rakyat Malaysia mempercayai mereka untuk memaklumkan keputusan membeli-belah mereka.

“Shopee Affiliate Programme, Shopee Influencer Marketing Programme, and Shopee Live adalah contoh bagaimana peniaga boleh memanfaatkan komuniti yang dipercayai untuk memupuk hubungan yang lebih bermakna dan setia dalam talian,” tambah Soh.

Kajian yang dijalankan ini telah memulakan cerapan e-dagang Shopee Malaysia edisi November tentang cara ‘influencer’ di Malaysia mempengaruhi khalayak tempatan dan cara peniaga boleh melibatkan diri untuk memupuk kesetiaan dalam talian.

Menurut Shopee, cerapan selanjutnya akan didedahkan pada 2 November ini dan akan meningkatkan tahap ‘influencer’ dengan mendekatkan komuniti melalui Shopee Influencers Fest Countdown Party pada 10 November.

Author

Faridah Amiratul

View all posts

View all posts


Komuniti OKU diseru guna pengangkutan awam

Presiden OKU Sentral Datuk Ras Adiba Radzi berkata, ini kerana jika komuniti OKU banyak menggunakan pengangkutan awam, mereka dapat memberi maklum balas untuk penambahbaikan bagi keselesaan golongan tersebut.

“Jadi OKU disarankan untuk keluar dan menggunakan perkhidmatan pengangkutan awam ini, supaya mereka dapat tahu apa yang mereka perlu untuk penambahbaikan,” katanya kepada media semasa tinjauan kemudahan OKU di Mass Rapid Transit (MRT) stesen Kampung Batu dan stesen Sri Damansara.

Beliau berkata adalah penting untuk menguar-uarkan kepada komuniti OKU bahawa terdapat pelbagai kemudahan mesra OKU di kawasan pengangkutan awam seperti lif, laluan taktil untuk OKU penglihatan, ‘Automatic Platform Gates’ (APG) yang lebih lebar untuk keselesaan mereka yang berkerusi roda, kaunter khas bantuan OKU, butang talian bantuan berdekatan lif, tempat letak kereta untuk pemandu OKU serta tempat ‘drop off’ kereta.

Selain itu, katanya terdapat juga bas yang mempunyai kemudahan tanjakan untuk keselesaan mereka yang berkerusi roda dan tali pinggang keselamatan dalam keretapi khususnya pengguna MRT.

Ras Adiba berkata, walaupun terdapat kemudahan untuk keselesaan komuniti OKU, namun kemudahan tersebut sering disalah guna pihak yang tidak bertanggungjawab.

Katanya bagi mengatasi masalah salah guna tempat letak kereta OKU, beliau mencadangkan supaya denda yang tinggi dikenakan.

“Contohnya kenderaan akan dikunci dan juga mengenakan denda yang tinggi iaitu RM500, kerana kalau sekadar RM50 semua orang boleh bayar,” katanya.

Sementara itu, seorang pengguna pengangkutan awam Nur Izhar Idham, 36, yang menggunakan kerusi roda kerana lumpuh akibat kemalangan jalan raya 18 tahun lepas, berkata kemudahan yang disediakan pengangkutan awam di stesen itu sangat selesa, efisien dan banyak membantu memudahkan urusan hariannya.

Beliau bagaimanapun berkata, ada juga sikap tidak bertanggungjawab sesetengah pihak yang menyukarkannya serta komuniti OKU yang lain, untuk menikmati kemudahan tersebut.

“Saya minta kalau boleh pihak yang bertanggungjawab untuk sentiasa melakukan penambahbaikan dan pemantauan yang berjadual, supaya semua fasiliti yang disediakan dalam keadaan baik dan selesa,” kata kerani di sebuah bank di sini.

Bagi bekas atlet para boling negara Ahmad Amil Husin, 56, yang menghidap penyakit polio juga mempunyai pendapat yang sama dan berharap pihak bertanggungjawab memberi perhatian dan pemantauan yang sepenuhnya kepada kemudahan OKU, kerana banyak kemudahan itu disalah guna pihak lain. – BERNAMA


PRK Pelangai: Jangan persoal profesionalisme polis – Zahid

BENTONG: Pembangkang diingatkan agar tidak mempersoalkan profesionalisme pihak berkuasa yang menjalankan tugas sepanjang berlangsungnya kempen Pilihan Raya Kecil (PRK) Dewan Undangan Negeri (DUN) Pelangai.

Timbalan Perdana Menteri, Datuk Seri Ahmad Zahid Hamidi berkata, dakwaan yang dibangkitkan Setiausaha Agung PAS, Datuk Seri Takiyuddin Hassan boleh menimbulkan kekeliruan.

“Saya kenal beliau secara peribadi dan beliau akan menggunakan apa sahaja, bukan hanya untuk menimbulkan situasi bagi menyerang, tapi mewujudkan kekeliruan.

“Polis sangat profesional, mereka cuma memantau mana-mana parti politik atau calon yang melakukan kempen.

“Jangan persoalkan profesionalisme yang dilakukan agensi penguatkuasaan terutamanya oleh PDRM (Polis Diraja Malaysia),” katanya pada sidang akhbar selepas Merasmikan Karnival Kerjaya Myfuture Jobs Bersama Hawa Malaysia di Felda Chemomoi, di sini, pada Sabtu.

Pada Jumaat, PAS mendakwa kehadiran luar biasa pihak berkuasa dalam pelbagai aktiviti kempen dianjurkan parti itu pada PRK Pelangai menimbulkan keresahan dalam kalangan penyokongnya.

Takiyuddin berkata, tindakan itu juga boleh memberi gambaran tidak sihat kepada amalan demokrasi negara.

Dakwanya, kehadiran kereta peronda terlalu kerap di markas-markas operasi terutama milik Perikatan Nasional (PN) dengan alasan untuk mendapatkan maklumat kekuatan petugas dan gerak kerja sedangkan ia tiada kaitan dengan agensi itu.

Bagaimanapun, calon PN, Kasim Samat dilapor berkata, secara peribadi kehadiran pihak berkuasa tidak memberi kesan kepada beliau namun tidak menolak terdapat laporan daripada jentera kempen yang ‘terganggu’ dengan situasi tersebut. – Sinar Harian

Author

Media Variasi

View all posts

View all posts


Hoorrey X Fest Raya tawar Rahmah Plus tapak niaga

KUALA LUMPUR: Penganjur Karnival Hoorrey X Fest Raya kali ini membuka tawaran mega dengan menawarkan harga ‘Rahmah Plus’ kepada mereka yang ingin menambah pendapatan sebelum menjelang Aidilfitri ini.

Harga permulaan yang ditawarkan sebanyak RM1,500 bagi satu tapak gerai sebelum ini, kini diturunkan kepada RM900 bagi karnival berkenaan yang bakal berlangsung pada 18 April sehingga malam raya, dalam tempoh 72 jam.

Sementara bagi gerai RM3,500 pula direndahkan kepada RM1,800 manakala RM12,000 kepada RM5,000.

Ketua Pegawai Eksekutif Asia Global Entertainment (International) Sdn Bhd, Datuk Mohammad Alif Hakim, penurunan harga itu mengambil kira keluhan ramai peniaga yang disuarakan kepadanya.

Katanya, ia sekali gus pihak pengurusan bersetuju untuk menurunkan harga daripada kadar ditetapkan bagi membantu golongan peniaga dan usahawan yang akan terlibat nanti.

“Saya faham mungkin ada peniaga yang akan marah dengan kita sebab ada yang sudah membeli booth lebih awal, tetapi istimewa untuk mereka, boleh menambah RM500 sahaja untuk mendapatkan satu lagi booth, jadi mereka boleh menjual apa sahaja barangan yang mereka ingin jual dengan harga Rahmah, semua akan buang harga pada karnival itu.

“Untuk RM900 ini, ia hanya terbuka untuk 40 booth sahaja, kita pun sudah memperbesarkan lagi ruangan jualan daripada perancangan asal, kita akan ada dua pentas utama di dewan 3 dan 4, di koridor tingkat 4 juga kita ada food truck, jadi pilihan yang banyak menanti para pengunjung,” katanya pada sidang media di sini.

Mohammad Alif berkata, festival tersebut mendapat kerjasama penuh Kelab Usahawan Selebriti Malaysia (KUSM) dan Artist Corner.

Barisan artis yang terlibat termasuk Lann A To Z, Wan Scoin, Jaafar Onn, Ayie Floor 88, Amer Forteen, Elyana, Aidil Aziz, Risteena, Izzue Islam, Rina Eva, Anne Abdullah, Farah Wahida, Cat Farish, Ayu Damit, Soffi Jikan, Rahmat Mega, Sasha Aziz dan ramai lagi.

Sebelum ini, Mohamad Alif memaklumkan, pihaknya tidak berhasrat untuk bersaing dengan mana-mana pihak yang sebelum ini pernah menganjurkan festival seumpamanya, dengan tidak menumpukan sebarang sasaran pengunjung.

Sebaliknya, pihak mereka hanya menyambut baik pendekatan Malaysia Madani yang berkonsepkan ‘Rahmah’ dalam hampir semua program kerajaan yang mengutamakan kebajikan golongan miskin dan berpendapatan rendah (B40) kian mendapat sambutan daripada rakyat.

Jelasnya, walaupun konsep itu bermula dengan Menu Rahmah, namun usaha untuk membantu rakyat berdepan dengan kenaikan kos sara hidup itu, kini dilihat semakin diterima pemain industri dalam perniagaan mereka.

Majlis perasmian dijangka disempurnakan Timbalan Menteri Kewangan, Datuk Seri Ahmad Maslan.

Sebarang maklumat lanjut, hubungi Boy (011-3573 3060), Zai (010-2620078) dan Shawn (011-5550 5017).

Author

Tun Puteh Wanti

View all posts

View all posts


Dikaitkan ke Chelsea, pemain Brighton rayu Graham Potter terus kekal

Oleh: WAHYUDIN AL-BALINGI

NAMA Graham Potter disebut-sebut bakal menjadi pengurus baru Chelsea.

Namun begitu, pemain Brighton & Hove Albion, Alexis Mac Allister berharap isu tersebut tidak jadi kenyataan.

“Jujur saya belum tahu (soal isu perpindahan Potter ke Chelsea), saya tidak tahu apa-apa. Kami belum bercakap situasi tersebut saat ini. Tapi dia sangat penting untuk kami dan kami ingin dia kekal selama mungkin di sini,” ujar pemain asal Argentina itu kepada Sky Sports.

Chelsea baru saja memecat Thomas Tuchel akibat kekalahan 0-1 kepada Dinamo Zagreb pada saingan pembukaan kumpulan Liga Juara-Juara 2022/2023.

Keputusan itu meletakkan perjalanan Chelsea awal musim ini kelihatan suram.

Ada empat calon utama untuk menggantikan Tuchel.

Salah satunya adalah Graham Potter yang kini membimbing Brighton. Potter dikatakan sudah diberikan keizinan untuk berunding dengan Chelsea bagi mengisi posisi yang ditinggalkan Tuchel.

Potter disebut pilihan terbaik kerana merupakan pengurus muda berpotensi di Liga Perdana Inggeris ketika ini.

Sejak melatih Brighton pada musim panas 2019, Potter sudah membawa pasukan itu berada di kelompok kedudukan kesembilan terbaik musim lepas.

Brighton juga belum tewas selepas bermain enam perlawanan liga.

Author

Media Variasi

View all posts

View all posts


PAS belum putus letak muka baharu atau kekal penyandang Parlimen Kemaman

CYBERJAYA: Kekosongan kerusi di Parlimen Kemaman menyaksikan PAS masih belum membuat keputusan sama ada mahu meletakkan muka baharu atau mengekalkan penyandangnya.

Setiausaha Agung PAS, Datuk Seri Takiyuddin Hassan berkata, mesyuarat bagi menentukan calon PRK itu akan diadakan dalam waktu terdekat.

“Pokoknya calon kita yang baru ini tidak dikenakan apa-apa sekatan untuk dipilih sebagai calon. Itu sahaja,” katanya seperti dilapor Sinar Harian.

Mahkamah Pilihan Raya Terengganu pada 26 September lalu menerima petisyen yang difailkan seorang pengundi bagi membatalkan kemenangan Ahli Parlimen Kemaman dari PAS, Che Alias Hamid pada Pilihan Raya Umum ke-15 (PRU15).

Keputusan itu dibuat setelah mengesahkan terdapat unsur rasuah bagi pilihan raya parlimen berkenaan, namun tidak menamakan mana-mana pihak.

Namun pada Selasa, Takiyuddin memaklumkan PAS tidak akan mengemukakan rayuan terhadap keputusan petisyen pilihan raya bagi Parlimen Kemaman.

Ditanya mengenai nama Tun Dr Mahathir Mohamad yang disebut sebagai calon, Takyuddin berkata, mana-mana warganegara Malaysia boleh menjadi calon.

“Tak tahu kena tanya press (media) yang buat cerita tu (Tun M jadi calon PRK Kemaman). Itu bukan dari kita, jadi siapa-siapa warganegara boleh jadi calon, siapa-siapalah,” katanya.

Naib Presiden PAS, Datuk Seri Dr Ahmad Samsuri Mokhtar sebelum ini dilapor menafikan Dr Mahathir menjadi calon PAS dalam PRK Kemaman.

Author

Fazleen Safina Abd Jamil

View all posts

View all posts


Anwar santuni warga N.Sembilan, jamu selera di kedai Cendol Songkok Tinggi

SEREMBAN: Perdana Menteri, Datuk Seri Anwar Ibrahim hari ini meluangkan masa menyantuni warga Negeri Sembilan dan menjamu selera di kedai Cendol Songkok Tinggi Kampung Jiboi Baru, di sini.

Beliau yang tiba pada 12.30 tengah hari disambut pemilik gerai, Ahmad Dani Daud dan meluangkan masa kira-kira setengah jam sambil beramah mesra bersama ratusan pengunjung yang turut tidak melepaskan peluang merakam gambar kenang-kenangan bersama pemimpin nombor satu negara itu.

Turut hadir, Menteri Besar, Datuk Seri Aminuddin Harun dan Pengerusi Jawatankuasa Bertindak Pelaburan, Perindustrian, Keusahawanan, Pendidikan dan Modal Insan Negeri Datuk Dr Mohamad Rafie Ab Malek.

Selain cendol yang merupakan menu utama kedai itu, Anwar turut mencuba beberapa juadah lain termasuk mi rebus Johor, laksa Johor dan jemput-jemput.

Selesai menjamu selera, beliau kemudian menunaikan solat Jumaat di Masjid Dato’ Klana Petra Lela Mohd Yusof, Sikamat.

Dalam pada itu, Ahmad Dani berkata, sejak dimaklumkan mengenai kehadiran Perdana Menteri dua hari lepas, perasaannya bercampur baur dan teruja selain tidak menyangka pemimpin berkenaan akan singgah ke kedainya.

“Sebelum ini memang ramai selebriti datang ke kedai kami termasuk Uji Rashid dan Datuk Rahim Razali, malah Menteri Besar pun selalu datang tapi Perdana Menteri memang ini kali pertama, ia adalah sejarah bagi kedai kami.

“Ini adalah  kebanggaan dan kehormatan buat kami, dapat jamu orang ternama. Tidak pernah saya membayangkan pemimpin utama negara akan singgah dan menikmati ‘air tangan kami’,” katanya kepada pemberita.

Ahmad Dani berkata, bagi memastikan kelancaran operasi gerainya ketika kunjungan Perdana Menteri, beliau menggupah 10 pekerja tambahan bagi membantu enam pekerja sedia ada yang telah membuat persiapan sejak dua hari lepas.

Kedai Cendol Songkok Tinggi Kampung Jiboi Baru yang beroperasi sejak November 2017 itu boleh memuatkan lebih 200 pengunjung pada satu-satu masa dan lebih istimewa pekerja di kedai terbabit perlu bersongkok tinggi serta berbaju melayu atau kemeja petak-petak bersama tag nama yang merupakan trademark kedai berkenaan. – BERNAMA


Orang awam berkas dua lelaki ragut pelancong wanita

KUALA LUMPUR: Cubaan dua lelaki termasuk seorang warga asing meragut seorang pelancong wanita di Persiaran KLCC, Jalan Ampang, dekat sini Ahad lepas, gagal selepas kedua-dua suspek berjaya diberkas orang awam.

Ketua Polis Daerah Dang Wangi ACP Noor Dellhan Yahya berkata, suspek yang berusia 32 dan 35 tahun itu ditahan oleh orang awam sebelum diserahkan kepada polis untuk tindakan lanjut dan pihaknya menerima laporan berhubung kejadian itu pada 9.38 malam.

Beliau berkata semasa kejadian pelajar kolej yang berusia 18 tahun itu, berjalan berseorangan di tepi lorong berkenaan sebelum didatangi dua lelaki menaiki motosikal dan cuba meragutnya.

“Susulan penahanan dua lelaki itu, polis turut merampas sebuah motosikal, dua topi keledar dan segugus kunci motosikal yang dipercayai digunakan dalam kejadian tersebut,” katanya ketika dihubungi hari ini.

Menurutnya kedua-dua suspek direman bermula semalam hingga Jumaat ini bagi membantu siasatan dan kes disiasat mengikut Seksyen 393 Kanun Keseksaan kerana meragut.

Hari ini satu klip video berdurasi satu minit lima saat yang tular di Twitter dan mendapat lebih 24,000 tontonan itu memaparkan seorang wanita memakai baju kelawar bergelut dengan seorang peragut untuk mendapatkan kembali beg tangan miliknya sebelum berjaya diselamatkan orang awam. – BERNAMA


Dominasi Melayu dalam perkhidmatan awam bukan masalah – Anwar

KUALA LUMPUR: Kerajaan tidak akan mempertimbangkan cadangan supaya reformasi dilakukan untuk mengurangkan dominasi orang Melayu dalam sektor perkhidmatan awam, kata Perdana Menteri, Datuk Seri Anwar Ibrahim.

Beliau berkata, kerajaan tidak menganggap dominasi kaum Melayu dalam sektor itu sebagai satu masalah pada masa ini.

“Perkara ini kita tidak buka saluran untuk kita pertimbangkan kerana keadaan sekarang saya tidak fikir itu satu masalah,” katanya kepada pemberita selepas melancarkan Skim Keselamatan Sosial Suri Rumah dan Karnival Kerjaya MYFutureJobs 2023 di Pusat Konvensyen Kuala Lumpur (KLCC) di sini hari ini.

Semalam, Timbalan Ketua Menteri Pulau Pinang II, Dr P. Ramasamy menerusi hantaran dalam Facebook meminta kerajaan melaksanakan reformasi dalam sektor perkhidmatan awam kerana menurutnya ia kini didominasi orang Melayu dan mahu Anwar segera menangani isu berkenaan serta memastikan perkhidmatan awam mencerminkan komposisi etnik negara ini.

Menurut Anwar, cadangan itu hanyalah pandangan peribadi Ramasamy dan tidak mewakili pendirian DAP atau kerajaan.

“Kita jangan melarang orang bercakap, memberi pandangan. Boleh (beri pandangan), tetapi ia tidak mempengaruhi keputusan DAP dan tidak mempengaruhi keputusan kerajaan,” katanya. – BERNAMA


PDRM harap enam lagi suspek kes ‘kubur besar Wang Kelian’ dihadap ke muka pengadilan

KANGAR: Polis Diraja Malaysia (PDRM) berharap enam lagi suspek kes ‘kubur besar Wang Kelian’ akan dapat dihadapkan ke muka pengadilan, kata Timbalan Ketua Polis Perlis, SAC Baderulhisham Baharudin.

Beliau berkata, pihaknya percara keenam-enam suspek itu, kini dipercayai berada di luar negara.

“PDRM berharap baki enam lagi suspek ini berjaya ditahan dan dapat diserahkan kepada kerajaan Malaysia kelak,” katanya kepada pemberita di sini hari ini dan menambah, hari ini empat suspek warga Thailand telah dituduh di Mahkmah Seksyen Kangar di bawah Seksyen 26A Akta Antipemerdagangan Orang dan Antipenyeludupan Migran 2007.

“Pihak PDRM mengucapkan terima kasih  kepada semua pihak terlibat termasuk kerajaan Thailand dalam menjayakan proses ekstradisi Op Wawasan Khas Wang Kelian ini,” katanya.

Pada Mei 2015, Malaysia dikejutkan dengan penemuan kem dan kubur di Wang Kelian yang dikenali sebagai kes kubur besar Wang Kelian, yang telah menimbulkan pelbagai reaksi masyarakat dari dalam dan luar negara.

Selepas menjalankan siasatan, kerajaan Malaysia mengemukakan permintaan ekstradisi kepada kerajaan Thailand terhadap 10 individu warga Thailand pada 6 Januari 2017, dan kedua-dua negara telah berusaha untuk mengesan kesemua individu berkenaan bagi melaksanakan proses ekstradisi.

Semalam, Menteri Dalam Negeri Datuk Seri Saifuddin Nasution Ismail berkata, empat warga Thailand yang disyaki terlibat dalam kes penemuan kem pemerdagangan manusia dan kubur di Wang Kelian, Perlis pada 2015, diekstradisi ke Malaysia semalam, bagi menghadapi pertuduhan di mahkamah di Malaysia.

Saifuddin Nasution berkata, hasil daripada kerjasama baik antara kedua-dua negara, empat daripada 10 individu berjaya dikesan dan dihadapkan ke mahkamah Thailand bagi tujuan ekstradisi. – BERNAMA


Tiada kenaikan harga ayam selepas penamatan subsidi – Armizan

KUALA LUMPUR: Penamatan subsidi harga kawalan ayam bermula hari ini tidak akan mempengaruhi kenaikan harga bahan mentah itu pada masa depan.

Ini kerana kata, Pemangku Menteri Perdagangan Dalam Negeri dan Kos Sara Hidup (KPDN), Datuk Armizan Mohd. Ali, kerajaan telah mengambil kira pelbagai faktor.

Malah katanya, pihak kementerian juga telah mengadakan sesi libat urus dengan pemain industri sebelum keputusan itu dibuat.

“Sebelum keputusan (tamatkan subsidi ayam), sesi libat urus dengan pihak industri sudah dilaksanakan.

“Kita minta mereka memberi jaminan untuk pastikan bukan hanya dari segi bekalan, tetapi harga juga diletakkan pada kadar yang munasabah.

“Alhamdulillah, walaupun sebelum berkuat kuasa (penamatan subsidi) bermula 1 November (hari ini), beberapa pasar raya mengumumkan harga mereka yang jauh lebih rendah berbanding RM9.40 sekilogram,” katanya di Dewan Rakyat hari ini.

Beliau berkata demikian ketika menjawab soalan Datuk Rosol Wahid (PN-Hulu Terengganu) mengenai jaminan kerajaan selepas melaksanakan pengapungan harga ayam terutama bagi memastikan tidak berlaku kenaikan harga ayam pada masa depan sehingga membebankan rakyat.

Pada masa sama, Armizam turut memaklumkan bahawa KPDN menggerakkan jentera penguatkuasaannya melaksanakan pemantauan di seluruh rangkaian pasar raya, peruncit dan pasar basah bagi mengelakkan kejadian manipulasi harga oleh peniaga.

“Di peringkat KPDN, saya arahkan jentera kita melalui 2,300 penguat kuasa dan 900 pemantau harga untuk buat pemantauan di seluruh peringkat sama ada pasar raya, pasar basah dan kedai runcit untuk melihat impak daripada penamatan subsidi ayam mulai hari ini.

“Saya bersama Timbalan Menteri dan Ketua Setiausaha kementerian akan bergerak untuk buat pemantauan. Kita tahu antara risikonya adalah isu kartel, sebab itu kita nak kuatkuasakan Akta Persaingan bagi menyelesaikan isu berbangkit berkaitan kartel,” katanya. – Kosmo!

Author

Media Variasi

View all posts

View all posts


DUN Selangor bubar secara rasmi hari ini

SHAH ALAM: Dewan Undangan Negeri (DUN) Selangor bagi penggal ke-14 secara rasminya dibubarkan hari ini, sekali gus membuka laluan kepada pilihan raya negeri (PRN) diadakan.

Pembubaran itu selaras dengan pengumuman Setiausaha Sulit Sultan Selangor, Datuk Mohamad Munir Bani pada Isnin lalu selepas mendapat perkenan Sultan Selangor Sultan Sharafuddin Idris Shah.

Ini bermakna DUN Selangor yang mempunyai 56 kerusi dibubarkan dua hari lebih awal berbanding tempoh mandat DUN yang akan berakhir pada 25 Jun ini.

Dengan pembubaran itu, pentadbiran Selangor kini ditadbir kerajaan sementara sehingga kerajaan baharu dibentuk selepas PRN nanti.

Selangor antara enam negeri yang akan mengadakan PRN selain Negeri Sembilan, Pulau Pinang, Kedah, Kelantan dan Terengganu.

Pada Pilihan Raya Umum ke-14 (PRU14), Pakatan Harapan (PH) mendominasi Selangor apabila menang 51 daripada 56 kerusi, diikuti Barisan Nasional (BN) dan PAS masing-masing mendapat empat dan satu kerusi.

Kedudukan terkini kerusi sebelum DUN dibubarkan ialah PH memiliki 40 kerusi (PKR-19, DAP-15, Amanah-enam), BN (lima), Bersatu (empat), Parti Bangsa Malaysia (PBM) (dua) manakala PAS, Pejuang dan Warisan masing-masing satu kerusi serta seorang wakil rakyat Bebas.

Satu lagi kerusi, DUN Batang Kali, diisytiharkan kosong setelah wakil rakyatnya tidak hadir ke persidangan DUN melebihi enam bulan. – BERNAMA


KUALA LUMPUR: Empat termasuk dua kanak-kanak cedera dalam kebakaran di sebuah apartmen di Desa Aman Puri, Kepong, di sini, awal pagi ini.

Pengarah Jabatan Bomba dan Penyelamat Selangor, Datuk Norazam Khamis berkata, mereka yang cedera merupakan dua wanita, seorang kanak-kanak lelaki dan seorang kanak-kanak perempuan.

“Kejadian dipercayai berlaku kira-kira pukul 3 pagi melibatkan sebuah apartmen di tingkat satu di bangunan 12 tingkat yang didiami oleh tujuh penghuni warga tempatan. Semasa bomba tiba di tempat kejadian, kebakaran telah pun berjaya dipadam oleh orang awam.

“Siasatan awal mendapati kebakaran melibatkan sofa yang berada di ruang tamu sebelum merebak ke bahagian lain menyebabkan kerosakan lebih kurang 30 hingga 40 peratus di unit apartmen berkenaan,” katanya.

Norazam berkata, mangsa yang mengalami kecederaan melecur di muka, tangan serta kaki dibawa ke Hospital Selayang untuk rawatan lanjut.

Punca sebenar kebakaran dan jumlah kerugian masih dalam siasatan. – BERNAMA


PRN: BN tawar 108 calon

KUALA LUMPUR: Pilihan Raya Negeri (PRN) di enam buah negeri bakal menyaksikan Barisan Nasional (BN) mempertaruhkan seramai 108 calon.

Perkara itu diumumkan Pengerusi BN, Datuk Seri Dr Ahmad Zahid Hamidi ketika Majlis Pengumuman Calon BN di Pusat Dagangan Dunia Putra Kuala Lumpur (WTCKL) pada Jumaat.

Ahmad Zahid berkata, daripada jumlah itu, 63 peratus merupakan calon muka baharu dan 18 peratus adalah penyandang di kawasan sedia ada.

Tambah beliau, 20 peratus lagi calon dikemukakan adalah mereka yang pernah bertanding dan mahu mempertaruhkan diri semula pada PRN tersebut.

Pada masa sama, katanya, 83 peratus daripada calon-calon tersebut memiliki kelayakan pengajian tinggi dan kelulusan profesional.

“BN menawarkan wajah-wajah segar dan mampu menggalas tanggungjawab kelak. BN juga terdiri daripada kalangan yang
memahami aspirasi Kerajaan Perpaduan
untuk memastikan kestabilan politik dipertahankan.

“Saya beri amanah dan jumpa mereka yang dipilih daripada terbaik daripada kalangan baik-baik.

“Saya bersama beberapa pihak meneliti jika ada kes jenayah, kes mahkamah, malah kita juga periksa kalau ada kes mahkamah syariah, katanya.

Suruhanjaya Pilihan Raya (SPR) menetapkn (PRN) di enam negeri diadakan serentak dengan 12 Ogos ini sebagai hari pengundian manakala 29 Julai sebagai hari penamaan calon.

Sementara itu, hari pengundian awal ialah pada 8 Ogos ini.

Author

Fazleen Safina Abd Jamil

View all posts

View all posts


Isu jumlah wakil Sabah, Sarawak di Parlimen akan diberi perhatian – PM

Perdana Menteri berkata ia antara isu dibangkitkan pada Mesyuarat Majlis Khas Mengenai Perjanjian Malaysia 1963 (MKMA63) yang dipengerusikannya semalam.

Menurut catatan di Facebooknya hari ini, mesyuarat itu turut dihadiri Premier Sarawak Tan Sri Abang Johari Tun Openg, Ketua Menteri Sabah Datuk Seri Hajiji Noor, menteri-menteri kabinet serta pemimpin-pemimpin Sabah dan Sarawak.

Semalam, Menteri di Jabatan Perdana Menteri (Hal Ehwal Sabah dan Sarawak) Datuk Seri Dr Maximus Ongkili yang turut hadir pada mesyuarat berkenaan dilapor berkata mesyuarat itu mengendors langkah mendapatkan semula 35 peratus daripada 222 kerusi Parlimen untuk Sabah dan Sarawak.

Langkah itu bakal membolehkan Sabah dan Sarawak memiliki 78 daripada 222 kerusi.

Ismail Sabri berkata perkara lain yang dibangkitkan pada mesyuarat itu termasuk isu berkaitan ekonomi dan kesihatan di kedua-dua negeri Borneo berkenaan.

Perdana Menteri turut memberi komitmen kerajaan terhadap pembangunan Negeri di Bawah Bayu dan Bumi Kenyalang itu menerusi Bajet 2023 yang akan dibentang 7 Okt ini.

“Insya-Allah, segala isu yang berbangkit di negeri-negeri Borneo ini akan diambil perhatian selaras semangat Keluarga Malaysia,” katanya. – BERNAMA


Surau kini disediakan dalam butik Siti Khadijah

Oleh: FATTAH RAZZAQ

KUALA LUMPUR: Siti Khadijah Sdn. Bhd., pengeluar produk telekung bermutu tinggi berjenama Siti Khadijah muncul butik pertama yang menyediakan surau di dalam premisnya di pusat beli belah.

Ketua Pegawai Eksekutifnya, Mohammad Munzir Aminuddin berkata, butik yang terletak di IOI City Mall itu juga memiliki saiz yang lebih besar dalam usaha Siti Khadijah mahu menempatkan lebih banyak produk.

Beliau berkata, sasaran bukan hanya telekung sahaja tetapi kepada ibadah khusus dengan menyediakan surau yang boleh digunakan pelanggan untuk menunaikan solat.

“Inilah kelebihan dan keistimewaan butik di IOI City Mall dengan pembinaan surau di dalamnya yang terletak di depan dan bukan di belakang butik. Surau ini juga sebagai model tempat ibadah yang perlu ada di setiap kediaman keluarga Islam

“Ia selaras dengan visi syarikat untuk terus mengukuhkan empayar perniagaan berkonsepkan gaya hidup Islam dengan melancarkan konsep baharu bertemakan ‘Memupuk Gaya Hidup Bermanfaat’.

“Melalui setiap produk Siti Khadijah, syarikat kini bukan saja menawarkan produk yang selesa digunakan. Tetapi juga mahu memberi maafaat kepada pengguna dan seterusnya memupuk sifat sama kepada orang lain supaya bersama-sama mendapat kebaikan di dunia dan akhirat,” katanya pada majlis pelancaran butik itu semalam.

Siti Khadijah kini telah memindahkan butik sedia ada di IOI City Mall ke sayap baharu pusat beli belah itu dengan keluasan yang lebih besar iaitu 3,000 kaki persegi melibatkan jumlah pelaburan sebanyak RM500,000.

Turut berlangsung majlis pelancaran bersama Butik Hegira iaitu rakan kolaborasi dan jenama tudung di bawah Kumpulan Siti Khadijah yang menawarkan inovasi dan inspirasi kepada golongan wanita melalui rekaan tudung ‘slip on’ yang merangkumi keunikan, fleksibiliti, praktikal dan selesa.

Butik kedua Hegira itu bersebelahan butik Siti Khadijah setelah kejayaan butik pertama Hegira yang dibuka di Kota Bharu pada Julai lalu.

Mengulas lanjut, Mohammad Munzir menjelaskan, setiap produk yang dipamerkan di surau itu adalah untuk dijual dan orang ramai boleh mendapatkannya di butik Siti Khadijah.

“Kami mahu menjual konsep surau ini supaya di setiap kediaman orang Islam ada ruang solat untuk keluarga dan tetamu. Barangkali, Siti Khadijah adalah perintis pertama yang menyediakan surau di dalam butik.

“Sebaik sahaja selesai pembelian, pelanggan boleh terus mencuba telekung dan sejadah baru di surau.

“Siti Khadijah juga mahu membawa pengalaman yang menakjubkan kepada pelanggan apabila menyediakan perkhidmatan tukang jahit untuk tempahan, bungkusan hadiah, menjual beg telekung, sejadah, tudung (jenama Hegira), kasut dan pakaian Muslimah,” katanya.

Siti Khadijah sehingga kini telah memiliki 43 cawangan butik si seluruh negara termasuk di pusat beli belah IOI City Mall dan bercadang untuk memiliki sehingga 53 cawangan pada tahun ini, sebelum menambah 10 lagi butik baharu pada tahun 2023.

Author

Media Variasi

View all posts

View all posts


Saya kembali demi rakyat – Kayveas

KUALA LUMPUR: Setelah tiga tahun sepi daripada radar politik dan media, kemunculan semula Presiden Parti Progresif Rakyat (MyPPP), Tan Sri M Kayveas menjadi perhatian ramai.

Pengalaman politiknya bukan sedikit bermula pada tahun 1982 sebagai ahli biasa MyPPP, Naib Presiden pada tahun 1988, Timbalan Presiden Kanan pada tahun 1990 dan Presiden pada tahun 1993.

Kayveas sebelum ini berharap kerusi diberi di Cameron Highlands namun hasratnya tidak tertunai ketika era Datuk Seri Najib Razak.

Pejabatnya diceroboh, cuba dijatuhkan oleh orang terdekatnya sehingga MyPPP nyaris dibatalkan namun ia tidak mematahkan semangatnya untuk terus berjuang.

Kini Kayveas kembali dalam arena politik kerana sedih melihat senario politik yang seolah-olah hilang arah dan rakyat menjadi mangsa ketidakstabilan ini.

“Saya sedih lihat keadaan politik selepas BN kalah, di bawah Pakatan Harapan selama 22 tahun negara kucar-kacir, Perikatan Nasional pula membawa cara lain dari biasa menyebabkan rakyat tidak selesa.

“Saya undur diri sekejap untuk meneliti apa punca mereka gagal diterima rakyat, meneliti apa yang berlaku ke atas usaha MyPPP, meneliti apa yang rakyat mahu dan daripada semua yang saya kaji ini, saya sudah ada formula untuk menang PRU15.

“Sebenarnya pemimpin tak perlu manifesto tebal-tebal muka surat, satu pun tak boleh dilaksanakan. Kita hanya memerlukan dua tiga perkara sahaja, how to help people, what the rakyat need.

“Jadi apabila tiba masanya nanti, kita akan umumkan, ye saya akan kembali semula dalam politik demi rakyat,” katanya kepada MEDIA VARIASI.

Tambah Kayveas, motto asal MyPPP adalah ke arah 1Malaysia, Najib ikut selepas itu 1Malaysia tetapi orang tak sokong sebab tak faham.

“Jika tak faham macam-macam kritikan, sikap orang kita suka suka kritik, suka menghukum tetapi kurang usaha untuk memahami,” katanya.

Ketika ditanya adakah beliau masih mengharapkan kerusi di Cameron Highlands, katanya selain Cameron, beliau banyak bantu rakyat di Ipoh Barat.

“Tempat MyPPP lahir di Perak, jadi jika dapat berkhidmat di sana pun kita syukur,” katanya.

Author

Tun Puteh Wanti

View all posts

View all posts


Kerajaan akan bincang sekatan beras eksport dengan India – Mat Sabu

JOHOR BAHRU: Kementerian Pertanian dan Keterjaminan Makanan (MAFS) akan mengadakan pertemuan dengan kerajaan India secepat mungkin bagi mencari penyelesaian terbaik dalam isu sekatan eksport beras putih.

Menterinya, Datuk Seri Mohamad Sabu berkata, permohonan agar pengeksportan beras putih dari India diteruskan ke negara ini antara yang akan dibincangkan sewaktu bertemu Menteri Pertanian dan Kebajikan Petani India, kelak.

“MAFS kini sedang berhubung dengan kerajaan India untuk mendapatkan tarikh agar pertemuan dan perbincangan tentang import beras dapat dilakukan secepat mungkin.

“Apabila India menyekat import beras putih secara mengejut, ia membawa kesan kenaikan harga beras di negara. Beras basmathi yang tidak dikenakan larangan dan boleh diimport pula, harganya sangat mahal,” katanya.

Beliau berkata demikian pada sidang akhbar selepas Majlis Penghargaan Petugas Pilihan Raya Kecil (PRK) Parlimen Pulai dan Dewan Undangan Negeri (DUN) Simpang Jeram di Johor Bahru, pada Ahad malam.

Hadir sama, Presiden Parti Demokratik Progresif (PDP), Datuk Seri Tiong King Sing dan Pengerusi Parti Amanah Negara (Amanah) Johor, Aminolhuda Hassan.

Mengulas lanjut, Mohamad berkata, sekatan terhadap pengeksportan beras putih di India menyebabkan harga beras eksport di negara ini meningkat secara mendadak.

“Stok bekalan beras negara masih mencukupi, cuma jika harga beras import terlalu tinggi menyebabkan orang ramai mencari beras tempatan. Situasi ini menyebabkan berlaku peningkatan mendadak terhadap beras tempatan dan akibatnya berlaku sedikit kekurangan di beberapa tempat.

“Ketika ini juga, Lembaga Kemajuan Pertanian Muda (MADA) sedang menuai padi dan 20 peratus daripada hasil itu akan dikilangkan untuk menampung keperluan bekalan semasa.

“Terdapat beberapa negara pengeksport beras antaranya Pakistan, Vietnam dan Thailand. Isu kekurangan bekalan beras ini merupakan krisis global yang turut menjejaskan banyak negara namun Malaysia dapat tangani isu kekurangan beras ini dengan lebih baik berbanding negara lain,” katanya.

Pada Julai, India dilaporkan telah mengharamkan eksport beras putih bukan basmathi dalam usaha untuk mengelak lonjakan harga domestik yang semakin meningkat.

Hujan lebat telah menjejaskan tanaman di negara ini dan harga beras meningkat lebih daripada 11 peratus dalam tempoh 12 bulan yang lalu.

Pengeksport beras terbesar dunia, India turut dilaporkan mengenakan larangan eksport beras hancur dalam usaha mengawal harga domestik komoditi tersebut.

India ketika ini menyumbang kira-kira 40 peratus eksport beras global, dengan mengeksport ke lebih 150 negara. – Sinar Harian

Author

Media Variasi

View all posts

View all posts


TikTok akan tersedia di dalam kereta, bermula dengan Mercedes-Benz

TIKTOK, aplikasi media sosial, kelihatan di mana-mana. Ia juga akan tersedia kenderaan, bermula dengan Mercedes-Benz E-Class baharu yang akan dipasarkan pada musim gugur 2023.

Mercedes-Benz E-Class akan datang dengan versi sistem infotainmen MBUX yang dikemas kini — pelopor kepada sistem pengendalian tersuai pembuat kereta itu yang dipanggil MB.OS. Mercedes merancang untuk melancarkan MB.OS dalam kenderaan generasi akan datang yang dijangka akan datang ke pasaran pada akhir 2024.

TikTok bukan satu-satunya aplikasi yang berintegrasi dengan Mercedes E-Class. Tetapi ia adalah salah satu pilihan yang lebih menarik kerana ia menggambarkan minat dan kehadiran Mercedes di pasaran China. TikTok juga akan tersedia dalam Mercedes E-Class baharu di pasaran lain, termasuk Amerika Syarikat.

“Ia sangat, sangat relevan,” kata Ketua Pegawai Eksekutif Mercedes-Benz Ola Källenius mengenai TikTok di Asia. “Jangan lupa bahawa purata umur pemilik S-Class di China adalah sekitar atau di bawah 40 tahun.”

“Apabila kami memilih semua aplikasi yang berbeza ini, kami pergi ke pasaran mengikut pasaran atau wilayah mengikut wilayah,” tambahnya. “Kami melihat apa yang paling banyak digunakan – muzik atau filem [dan] sebagainya – dan kami cuba ikut senarai itu.”

Sistem MBUX yang baru dikemas kini, yang akan menampilkan “skrin super” yang merangkumi keseluruhan papan pemuka, akan membolehkan pemandu klik pada aplikasi TikTok dan menonton video apabila kenderaan diletakkan.

Penumpang juga akan dapat menyertai tindakan itu kerana mereka akan mempunyai akses kepada sebahagian daripada skrin yang terletak betul-betul di hadapan mereka.

Skrin penumpang mempunyai medan pandangan yang terhad, yang bermaksud pemandu tidak akan dapat menonton video TikTok yang dimainkan pada skrin itu. Sistem pemantauan pemandu juga akan menjejaki di mana pemandu mencari.

Mercedes juga membuat persidangan video Zoom, Angry Birds, pelayar web Vivaldi dan aplikasi Webex by Cisco tersedia dalam sistem infotainmen E-Class. Dan lebih banyak lagi kemungkinan akan masuk ke dalam kenderaan melalui kemas kini perisian secara dalam talian.

Mercedes mencipta seni bina perisian baharu untuk memudahkan penyepaduan aplikasi pihak ketiga ke dalam sistem infotainmen. Ia juga mempunyai gedung aplikasi baharu, yang boleh diakses melalui aplikasi Mercedes me.

Ciri bahagian dalaman E-Class yang baharu hanyalah satu daripada pengumuman dan penampilan sulung yang dibuat pada Rabu di pusat penyelidikan dan pembangunan pembuat kereta itu di Sunnyvale, California.

Mercedes dan Google mengumumkan perkongsian jangka panjang yang direka untuk memberi pengeluar kereta Jerman itu kawalan ke atas IP dan pasarannya sambil menawarkan navigasi pemandu, peta dan YouTube yang disediakan oleh gergasi teknologi itu.

Mercedes turut mendedahkan butiran di sebalik sistem pengendaliannya sendiri, yang dipanggil MB.OS (yang dijangka akan muncul dalam kenderaan generasi akan datang pada pertengahan dekad), dan perkongsian yang diperluaskan dengan syarikat lidar Luminar. – Tech Crunch

Author

Taufik Asmady Abdul Aziz

View all posts

View all posts


Rakyat Malaysia berada pada tahap bahagia – DOSM

PUTRAJAYA: Indeks Kebahagiaan Rakyat Malaysia (MHI) pada 2021 berada pada tahap Bahagia apabila mencatatkan skor 6.48, kata Ketua Perangkawan Malaysia Datuk Seri Dr Mohd Uzir Mahidin.

Menurut Laporan MHI yang julung kali dijalankan oleh Jabatan Perangkaan Malaysia (DOSM), Labuan merekodkan skor 9.29 iaitu ‘Sangat Bahagia’, manakala 11 negeri beserta Kuala Lumpur dan Putrajaya mencatatkan skor pada tahap ‘Bahagia’, dan Melaka serta Selangor pula berada pada tahap Sederhana Bahagia.

“Secara keseluruhannya penduduk Malaysia berada pada tahap bahagia walaupun negara berhadapan dengan cabaran pandemik COVID-19 dan krisis ekonomi, pada tahun pelaksanaan Survei MHI 2021,” kata Mohd Uzir dalam sidang media selepas melancarkan Laporan MHI itu di sini hari ini.

Laporan MHI itu dilaksanakan dari September hingga November 2021 melibatkan 42,446 responden dari seluruh negara, dan dibangunkan berdasarkan manual antarabangsa antaranya, World Happiness Report (WHR) dan Human Development Index (HDI).

Kajian yang dilaksanakan untuk mengukur tahap kebahagiaan penduduk Malaysia dari aspek fizikal, sosial, emosi dan spiritual itu dikategorikan kepada lima skor iaitu nilai 0.00 – 2.00 sangat tidak bahagia; 2.01 – 4.00 tidak bahagia; 4.01 – 6.00 sederhana bahagia; 6.01 – 8.00 bahagia dan 8.01 – 10.00 sangat bahagia.

Mohd Uzir berkata kajian MHI itu mengandungi 73 indikator yang dirangkumkan kepada 13 komponen iaitu keluarga; perumahan dan alam sekitar; penyertaan sosial; kesihatan; kemudahan komunikasi; pendidikan; persekitaran kerja; pendapatan; keselamatan awam; penggunaan masa; amalan kerohanian; kebudayaan dan pengalaman emosi.

Beliau berkata 13 komponen berada di tahap Bahagia dengan mencatatkan skor antara 6.04 hingga 7.23 seperti keluarga dengan skor 7.23, amalan kerohanian (7.21) dan kesihatan (6.75).

Katanya skor MHI mengikut strata bandar dan luar bandar di Malaysia berada pada tahap Bahagia iaitu masing-masing pada skor 6.46 dan 6.54.

Dari segi jantina, perempuan mencatatkan skor MHI lebih tinggi iaitu 6.49 berbanding lelaki dengan skor 6.46.

Mohd Uzir berkata berdasarkan laporan MHI itu, skor antara Warganegara dan Bukan Warganegara tidak jauh berbeza dengan masing-masing mencatat skor 6.49 dan 6.32.

“… maknanya mereka (bukan warganegara) juga dapat menjalani kehidupan seperti rakyat negara kita. Ini satu penemuan menarik yang boleh kita tunjukkan dengan negara-negara lain, bahawa dari segi Indeks Kebahagiaan antara warganegara dan bukan warganegara tiada elemen diskriminasi,” katanya.

Beliau berkata di peringkat antarabangsa, Malaysia menduduki tangga ke 79 daripada 146 negara dengan skor 5.384 dalam laporan World Happiness Report 2021.

Mohd Uzir berkata MHI itu penting sebagai input dalam penilaian tahap kebahagiaan rakyat Malaysia di peringkat nasional dan negeri yang dapat digunakan dalam mencapai kemakmuran dan masyarakat yang inklusif. – BERNAMA


Kerajaan negeri perlu ada RM4.7 juta tukar rumput stadium

BUKIT JALIL: Mana-mana kerajaan negeri yang berminat untuk menukar rumput sedia ada di stadium milik mereka perlu mempunyai peruntukan sekurang-kurangnya RM4.7 juta.

Menteri Belia dan Sukan, Hannah Yeoh berkata, hal ini kerana Kementerian Belia dan Sukan (KBS) hanya menyediakan geran untuk menukar rumput, manakala jumlah RM 4.7 juta itu merupakan kos penyelenggaraan padang selama setahun serta pembelian mesin penyelenggaraan.

“Tanam rumput sahaja tak cukup, kena beli mesin juga untuk selenggara padang, jadi kerajaan negeri harus ada kira-kira RM4.7 juta untuk gunakan rumput Zeon Zoysia, tetapi mungkin juga lebih atau kurang bergantung kepada keadaan sedia ada padang di stadium tertentu.

“Semua sedia maklum bahawa baru-baru ini terdapat enam negeri yang mengadakan PRN (Pilihan Raya Negeri) dan mereka mahu lihat dahulu status dan kos penyelenggaraan sekiranya mahu menggunakan rumput Zeon Zoysia,” katanya.

Beliau berkata demikian ketika sidang media pada Khamis selepas majlis pelancaran padang Stadium Nasional Bukit Jalil (SNBJ)  yang disempurnakan oleh Tunku Mahkota Johor (TMJ), Tunku Ismail Sultan Ibrahim.

Sebelum ini, TMJ berkenan memberi sumbangan rumput Zeon Zoysia untuk padang SNBJ.

Hannah berkata, TMJ dilihat berpuas hati dengan keadaan padang tersebut, selain memberi beberapa cadangan tentang kaedah penyelenggaraannya.

Tambahnya, pihaknya selepas ini akan mendapatkan maklum balas daripada ketua jurulatih negara, Kim Pan-gon dan skuad Harimau Malaya mengenai rumput baharu itu.

Pada masa sama, Hannah berkata, KBS juga menawarkan penggunaan SNBJ bagi kegunaan mana-mana sekolah yang berminat untuk mengadakan aktiviti sukan.

“Perbadanan Stadium Malaysia (PSM) sudah membuat keputusan untuk membuka SNBJ kepada sekolah-sekolah yang berminat untuk menganjurkan acara sukan bagi menyahut inisiatif KBS dalam merakyatkan sukan.

“Buat masa ini, kita hanya buka kawasan trek sahaja untuk olahraga, pada Isnin sehingga Jumaat ketika tiada acara lain dijalankan di stadium,” katanya.

Jelasnya, pihak sekolah yang berminat untuk menganjurkan acara sukan boleh melakukan tempahan.

Author

Fazleen Safina Abd Jamil

View all posts

View all posts


Polis tahan penyewa lelaki kes penemuan puluhan bangkai kucing

KUALA LUMPUR: Polis menahan seorang suspek lelaki warga tempatan kerana disyaki terlibat berhubung penemuan puluhan bangkai dan rangka kucing di sebuah rumah sewa di Kondominium Bayu Tasik, Bandar Sri Permaisuri, Cheras di sini.

Ketua Polis Daerah Cheras, ACP Zam Halim Jamaluddin berkata, suspek berumur 31 tahun, yang merupakan penyewa rumah berkenaan ditahan di Cheras, semalam.

“Polis masih lagi menjalankan siasatan lanjut berhubung kes terbabit dan suspek direman tiga hari mulai hari ini,” katanya ringkas kepada Bernama.

Sebelum ini, polis menerima laporan berhubung kejadian itu pada 13 Mac lepas dan membuka kertas siasatan mengikut Seksyen 428 Kanun Keseksaan kerana melakukan khianat dan membunuh haiwan.

Jumaat lepas, Persatuan Haiwan Malaysia (MAA) menerusi akaun Facebooknya mendedahkan tentang penemuan puluhan rangka, organ dan bangkai kucing di dalam sebuah rumah yang disewa oleh seorang lelaki tempatan.

Perbuatan itu terbongkar selepas jiran di kondominium berkenaan membuat aduan berhubung bau busuk dari rumah tersebut.

Sehubungan itu MAA menggesa Jabatan Perkhidmatan Veterinar melakukan siasatan menyeluruh berhubung perkara berkenaan. – BERNAMA


RUU kawal selia produk merokok akan dibentang Mei ini – Dr Zaliha

PUTRAJAYA: Kementerian Kesihatan (KKM) akan membentangkan Rang Undang-Undang (RRU) baharu yang akan mengawal selia semua produk merokok termasuk bahan merokok mengandungi nikotin yang digunakan untuk tujuan merokok.

Menteri Kesihatan, Dr Zaliha Mustafa berkata, pihaknya menyasarkan RUU baharu itu akan dibentangkan dengan segera pada Mesyuarat Kedua, Penggal Kedua Parlimen Ke-15 yang dijangka bersidang pada Mei depan.

“RUU baharu tersebut adalah bagi memastikan terdapat kawalan menyeluruh terhadap sediaan nikotin atau gel mengandungi nikotin di dalam cecair rokok elektronik atau vape,” katanya dalam kenyataan hari ini.

Beliau turut memaklumkan sudah menjalankan sesi libat urus berhubung dasar ditetapkan di bawah RUU baharu itu termasuk peruntukan Generasi Penamat Rokok (Generational Endgame (GEG)) kepada semua pihak berkepentingan seperti ahli Parlimen, badan bukan kerajaan, badan profesional dan pihak lain yang berkaitan.

“KKM sangat prihatin atas kebimbangan, reaksi dan maklum balas diterima di media massa susulan daripada pengecualian sediaan cecair atau gel mengandungi nikotin untuk tujuan merokok menggunakan rokok elektronik atau peranti pengewapan elektronik daripada Senarai Racun di dalam Jadual Pertama, Akta Racun 1952 (Akta 366),” katanya.

Dr Zaliha berkata, pengecualian itu selaras dengan keputusan pembentangan Belanjawan 2023 pada 24 Februari lepas oleh Perdana Menteri Datuk Seri Anwar Ibrahim bahawa kerajaan akan mengenakan duti eksais ke atas produk cecair atau gel mengandungi nikotin yang digunakan untuk rokok elektronik dan vape.

Lanjutan pengecualian itu, sediaan cecair atau gel mengandungi nikotin untuk tujuan merokok menggunakan rokok elektronik atau peranti pengewapan elektronik kini adalah suatu barangan berduti eksais dan dikawal di bawah Akta Eksais 1976 [Akta 176].

Akta Eksais 1976 memperuntukkan kawalan antaranya dengan melesenkan aktiviti pengilangan dan penggudangan yang melibatkan sediaan ini. Mana-mana orang yang mengilang barangan berduti eksais tanpa lesen boleh dikenakan tindakan undang-undang.

Sementara itu, beliau berkata KKM akan mempergiatkan kempen advokasi kesedaran bahaya merokok termasuk penggunaan rokok elektronik atau vape melalui Pelan Generational Endgame Anti Rokok (GEGAR).

Ia dengan meneruskan pelaksanaan program pencegahan merokok dan intervensi berhenti merokok di sekolah dan institusi pengajian tinggi melalui kerjasama bersama Kementerian Pendidikan, Kementerian Pendidikan Tinggi, Yayasan Sukarelawan Siswazah, Majlis Belia Malaysia dan badan bukan kerajaan berkaitan. – BERNAMA


Penjual buah maut ditikam di rusuk kanan

SEREMBAN: Seorang pembekal buah-buahan ditemukan maut dengan kesan luka pada rusuk kanan dipercayai ditikam seorang wanita yang tinggal bersamanya di sebuah unit apartmen di Taman Bukit Delima, di sini, malam tadi.

Ketua Polis Daerah Seremban, ACP Nanda Maarof berkata, lelaki warga tempatan berusia 50 tahun itu ditemukan mati dalam keadaan terlentang berlumuran darah di ruang tamu rumah berkenaan kira-kira 9.30 malam selepas pihaknya mendapat maklumat daripada pegawai keselamatan apartmen itu.

“Sebaik tiba, kita lihat ada kesan darah di sepanjang laluan dalam rumah dan kita dapati ada seorang wanita warga Vietnam berusia 33 tahun berada dalam keadaan panik dan kesedihan. Hubungan sebenar mereka masih dalam siasatan.

“Maklumat awal saksi mengatakan terdengar pergaduhan antara kedua-duanya selain wanita menangis kira-kira pukul 9 malam. Kita percaya semasa pergelutan pisau tertusuk di rusuk kanan mangsa, namun kita sedang siasat kejadian sebenar,” katanya ketika dihubungi Bernama hari ini.

Beliau berkata polis turut menemukan sebilah pisau pemotong sayur di dapur rumah yang dipercayai digunakan ketika pergaduhan.

Nanda berkata, wanita terbabit dipercayai masuk ke negara ini pada Jun lepas, namun pihaknya akan membuat semakan dengan Jabatan Imigresen Malaysia untuk mendapatkan maklumat lanjut.

Beliau berkata motif pembunuhan masih dalam siasatan dan wanita berkenaan ditahan untuk siasatan mengikut Seksyen 302 Kanun Keseksaan.

Menurut beliau, setakat ini dua saksi dipanggil memberi keterangan selain menyeru saksi lain yang melihat kejadian untuk tampil memberikan keterangan kepada Pegawai Penyiasat Kanan ASP Mohd Saufi Malik di talian 06-6033222. – BERNAMA


Abdul Latif Bandi syukur bebas tuduhan rasuah, mahu fokus pada keluarga

JOHOR BAHRU: Bekas Ahli Dewan Undangan Negeri Endau, Datuk Abdul Latif Bandi menzahirkan rasa syukur di atas keputusan Mahkamah Sesyen di sini yang hari ini, telah melepas dan membebaskannya dari pertuduhan rasuah dan penggubahan wang haram berjumlah RM35.7 juta, lima tahun lepas.

Beliau yang ditemui di luar mahkamah berkata beliau kini mahu meluangkan lebih masa bersama keluarga.

“Saya bersyukur kepada Allah SWT dan berterima kasih kepada keluarga, barisan peguam dan rakan-rakan yang sentiasa bersama saya. Selepas ini, saya akan lebih banyak meluangkan masa bersama keluarga,” katanya.

Terdahulu, Abdul Latif, 56, bersama anaknya, Ahmad Fauzan Hatim, 30, melakukan sujud syukur di dalam kandang tertuduh selepas keputusan diumumkan Hakim Kamarudin Kamsun.

Abdul Latif yang memakai baju kemeja batik, kemudian turut dilihat memeluk isteri Datin Nor Karmila Md Nor di luar bilik penghakiman, yang kedua-duanya kelihatan sebak bercampur gembira dengan keputusan itu.

Turut dibebas dan dilepaskan adalah perunding hartanah Amir Shariffuddin Abd Raub yang berusia 49 tahun.

Kamaruddin membuat keputusan itu, selepas mendapati pihak pendakwaan gagal membuktikan kes prima facie terhadap Abdul Latif, Ahmad Fauzan Hatim dan Amir Shariffuddin.

Abdul Latif menghadapi 33 pertuduhan rasuah dan 13 pertuduhan penggubahan wang haram, manakala anaknya Ahmad Fauzan Hatim, menghadapi empat pertuduhan melibatkan penggubahan wang haram, manakala Amir Shariffudin, menghadapi 33 pertuduhan rasuah dan empat pertuduhan penggubahan wang haram.

Pada 21 April, 2019, Mahkamah Sesyen Johor Bahru telah melepas dan membebaskan bekas Exco Johor itu, daripada 37 pertuduhan rasuah dan penggubahan wang haram berjumlah lebih RM30 juta, pada 2017. – BERNAMA


Rakyat tercari-cari wajah Sultanah Kelantan

KUALA LUMPUR: Rata-rata netizen tercari-cari wajah Sultanah Kelantan selepas pengisytiharan oleh Sultan Kelantan, Sultan Muhammad V berkenaan isteri baginda, Sultanah Kelantan dengan gelaran Duli Yang Maha Mulia Sultanah Nur Diana Petra Abdullah.

Bagaimanapun wajahnya belum dipaparkan di media utama yang menyebabkan namanya paling popular dalam carian Google hari ini.

Pengisytiharan itu diumumkan oleh Menteri Besar, Datuk Ahmad Yakob yang berkuat kuasa hari ini.

Ahmad ketika membacakan teks itu berkata, pengisytiharan dilakukan menurut Fasal (1) Perkara 43 Undang-Undang Perlembagaan Tubuh Kerajaan Kelantan (Bahagian Yang Kedua).

Sultan dan Yang dipertuan bagi negeri Kelantan sudah mengadakan pangkat kemuliaan Duli Yang Maha Mulia Sultanah Kelantan dan Yang Teramat Mulia Che Puan Mahkota Kelantan.

Sultan juga mengampuni perkenan mengurniakan pangkat kemuliaan Duli Yang Maha Mulia Sultanah Kelantan kehadapan isteri baginda dengan gelaran Duli Yang Maha Mulia Sultanah Nur Diana Petra Abdullah.

Baginda juga mengampuni perkenan mengurniakan pangkat kemuliaan kepada Yang Teramat Mulia Che Puan Mahkota Kelantan dengan gelaran Yang Teramat Mulia Che Puan Sofie Louise Johansson Petra, iaitu isteri kepada Yang Teramat Mulia Tengku Mahkota Kelantan.

Semua kurniaan pangkat itu berkuat kuasa hari ini.

Author

Tun Puteh Wanti

View all posts

View all posts


Tidak boleh ambil sikap ‘relaks’ dalam soal jaminan makanan – Mohamad Sabu

KOTA KINABALU: Semua pihak terutama kerajaan tidak boleh sama sekali mengambil sikap ‘relaks’ dalam usaha memastikan keterjaminan makanan di negara ini terpelihara, kata Menteri Pertanian dan Keterjaminan Makanan, Datuk Seri Mohamad Sabu.

Beliau berkata langkah memastikan keterjaminan makanan itu penting dalam usaha memastikan negara dan rakyat mempunyai makanan yang cukup pada harga berpatutan pada ketika dunia dijangka berdepan kemelesetan ekonomi tahun ini.

Justeru, katanya Perdana Menteri, Datuk Seri Anwar Ibrahim dan Kerajaan Persekutuan mengorak langkah melibatkan semua kementerian bagi melaksana pelan sesuai dalam memelihara keterjaminan makanan malah nama kementerian berkenaan turut ditukar bagi mencerminkan kepentingan itu.

“Petumbuhan ekonomi dunia tahun ini diramal agak perlahan dan isu keterjaminan makanan kini jadi topik hangat seluruh dunia, negara seperti di Afrika menghadapi isu kekurangan makanan dengan duit tiada, ekonomi meleset akhirnya kematian berlaku akibat kekurangan makanan.

“Kita tidak boleh relaks, kita kena ambil apa yang berlaku itu sebagai cabaran sebagai manusia yang dianugerahkan akal bagaimana kita hendak menjamin bahawa makanan ada di Sabah, Malaysia dan seluruh dunia,” katanya di sini hari ini.

Mohamad berkata demikian ketika berucap melancarkan Bank Bergerak Agrobank di sini yang dihadiri Timbalan Menteri Pertanian dan Keterjaminan Makanan, Chan Foong Hin; Pengerusi Agrobank, Datuk Yunos Abd Ghani serta Presiden merangkap Ketua Pegawai Eksekutif Agrobank, Datuk Tengku Ahmad Badli Shah Raja Hussin.

Beliau berkata, dalam usaha memelihara keterjaminan makanan dan pembangunan sosioekonomi komuniti, pelbagai usaha perlu dilaksanakan secara bersama bagi memastikan hasrat ini dapat dicapai.

“Kerajaan menerusi kementerian, agensi, organisasi dan rakyat perlu berganding bahu untuk merealisasikan tanggungjawab ini. Simbiosis dan sinergi pelan perancangan strategik yang kukuh perlu diadaptasi dalam perancangan setiap entiti badan kerajaan mahupun swasta,” katanya.

Mengulas mengenai Bank Bergerak Agrobank, Mohamad berkata, ketika ini sebanyak dua unit bank bergerak itu akan memberi perkhidmatan perbankan serta kewangan kepada penduduk sekitar Lahad Datu, Tawau dan Beaufort.

“Perkhidmatan ini adalah penting kerana penduduk dianggarkan perlu mengambil masa sekurang-kurangnya satu jam dan 16 minit dengan jarak 73.8 kilometer untuk ke pekan terdekat bagi mendapatkan akses perbankan,” katanya.

Beliau berkata, Agrobank telah memperkenal inisiatif seumpama itu sejak 1970-an dikenali sebagai Bank Bergerak Bank Pertanian dan percaya perkhidmatan kewangan yang komprehensif merupakan tunjang utama untuk meningkatkan pertumbuhan ekonomi masyarakat terutama di luar bandar. – BERNAMA


Anugerah Golden Horse 2023 MATFA iktiraf pengusaha taman tema

SHAH ALAM: Persatuan Taman Tema dan Pusat Hiburan Keluarga Malaysia (MATFA) buat julung kalinya menganjurkan anugerah berprestij bagi mengangkat pemain industri menerusi Anugerah Golden Horse 2023 pada 11 Jun nanti.

Menerusi tema ‘The Greatest Show’ bertempat di Hotel First World Genting Highland acara ini bakal mengiktiraf 35 pengusaha taman tema dan pusat hiburan yang banyak membantu ekonomi, sosial dan pelancongan negara.

Presiden MATFA, Tan Sri Richard CK Koh berkata, pada tahun lalu taman tema di Malaysia menerima kira-kira 7 juta pengunjung di mana 30 peratus daripadanya adalah pelancong asing.

“Perolehan pendapatan tahun 2019 dianggarkan mencecah RM3.12 bilion dengan peluang pekerjaan lebih 40,000 orang.

“Bagaimanapun selepas penutupan pusat sepanjang PKP akibat COVID-19, dan mula beroperasi sepenuhnya tahun lalu kunjungan belum capai sasaran iaitu 70 peratus daripada tujuh juta dan kita harap pertambahan menerusi pengiktirafan terhadap pemain industri.

“Anugerah seperti ini mengalakkan lagi tahap keselamatan kanak-kanak dan keluarga ketika berhibur,” katanya pada sidang media pelancaran Anugerah Golden Horse 2023 MATFA di TheFOODtree @ OWG (Only World Group), Glenmarie.

Turut hadir, Pengarah Kanan Tourism Malaysia, Datuk Ammar Abd Ghapar; Timbalan Presiden MATFA, C K Ang; Pengerusi Program, Datuk Seri Dr Raymand Liew dan Penasihat MATFA, Datuk Dr A T Kumararajah.

Antara penaja anugerah berkenaan adalah Gamuda, Sunway Resort World dan diharapkan korporat-korporat lain turut menyumbang dalam usaha ini.

Tambah Richard, menerusi sumbangan penajaan untuk anugerah dan pemberian kepada pengusaha-pengusaha yang berjaya agar mereka dapat meningkatkan keselamatan di premis masing-masing.

“Keselamatan adalah polisi utama pengusaha taman tema dan SOP keselamatan mengikut standard Disney World.

“Ada premis yang jalankan pemeriksaan keselamatan setiap jam bagi memastikan keselamatan pengunjung di tahap optimum.

“MATFA adalah NGO paling aktif di Asia Tenggara bagi membantu menyebarluas taman-taman tema dan pusat hiburan,” katanya.

Orang ramai yang berminat menyertai anugerah ini boleh hubungi Sekretariat MATFA , Jackie Thian di talian 012 2940880 atau adm.matfa@gmail.com.

Author

Tun Puteh Wanti

View all posts

View all posts


Lelaki hina Agong berkaitan pelantikan Perdana Menteri direman tiga hari

KUALA LUMPUR: Seorang lelaki ditahan bagi membantu siasatan terhadap satu hantaran di Facebook yang berbaur penghinaan terhadap Yang di-Pertuan Agong berkaitan pelantikan Perdana Menteri ke-10 Datuk Seri Anwar Ibrahim.

Setiausaha Polis Diraja Malaysia (PDRM), Datuk Noorsiah Mohd Saaduddin berkata, lelaki berusia 33 tahun itu direman selama tiga hari ini bermula hari ini selepas ditahan semalam oleh sepasukan polis dari Jabatan Siasatan Jenayah Ibu Pejabat Polis Daerah Hilir Perak.

“Satu laporan telah diterima berhubung kenyataan berkenaan yang dimuat naik menerusi akaun Facebook menggunakan nama ‘As Bul’ dan siasatan dijalankan oleh Unit Siasatan Jenayah Terkelas (USJT), D5 Bukit Aman,” katanya dalam kenyataan hari ini.

Katanya turut dirampas satu telefon bimbit jenama Vivo serta kad sim yang dipercayai digunakan untuk memuat naik hantaran berkenaan.

Kes disiasat di bawah Seksyen 4(1) Akta Hasutan 1948 kerana mengeluarkan kenyataan yang berkecenderungan menghasut dan Seksyen 233 Akta Komunikasi dan Multimedia 1998 iaitu penggunaan tidak wajar kemudahan rangkaian atau perkhidmatan rangkaian.

Beliau turut mengingatkan orang ramai supaya menjadi pengguna media sosial yang berhemah dan tidak menggunakan platform media sosial untuk membangkitkan kegusaran dan kebencian yang boleh menggugat keharmonian negara terutama yang melibatkan isu 3R iaitu Raja (rulers), agama (religions) dan bangsa (races).

“Tindakan tegas tanpa kompromi akan diambil terhadap mana-mana individu yang sengaja menggugat ketenteraman serta keselamatan awam,” katanya. – BERNAMA


PRU15: PN tampil enam muka baharu di Kelantan, Nik Abduh tidak disenarai

KOTA BHARU: Perikatan Nasional (PN) Kelantan malam tadi mengumumkan bakal calon kerusi Parlimen termasuk enam muka baharu pada Pilihan Raya Umum ke-15 (PRU15) ini.

Pengerusi PN Kelantan Datuk Ahmad Yakob berkata empat calon muka baharu ditampilkan daripada Bersatu iaitu Mejar Jen (B) Datuk Khlir Mohd Nor (Ketereh), Wan Ahmad Fayhsal Wan Ahmad Kamal (Machang),  Zahari Kechik (Jeli) dan Mohd Azizi Abu Naim (Gua Musang).

Manakala dua calon muka baharu daripada PAS ialah Datuk Mumtaz Md Nawi (Tumpat) dan Mohd Syahir Che Sulaiman (Bachok) yang juga Penolong Setiausaha Agong PAS Pusat.

“Kita juga mengekalkan tujuh penyandang daripada PAS termasuk Datuk Seri Takiyuddin Hassan (Kota Bharu), Datuk Seri Tuan Ibrahim Tuan Man (Kubang Kerian) dan Ahmad Fadhli Shaary (Pasir Mas).

Penyandang daripada Bersatu, Datuk Seri Ikmal Hisyam Abdul Aziz bagi Parlimen Tanah Merah turut dikekalkan,” katanya ketika berucap pada Majlis Pengisytiharan Calon PRU15 Negeri Kelantan di Stadium Sultan Muhammad IV di sini.

Sementara itu, penyandang Parlimen Bachok, Nik Mohamad Abduh Nik Abdul Aziz dan penyandang Parlimen Tumpat Datuk Che Abdullah Mat Nawi tidak dinamakan sebagai calon PN di Kelantan kali ini.

Timbalan Presiden PAS Datuk Seri Tuan Ibrahim Tuan Man berkata, tindakan parti itu tidak mencalonkan penyandang Nik Mohamad Abduh bukanlah untuk mematikan legasi ayahnya Allahyarham Datuk Nik Abdul Aziz Nik Mat.

Tuan Ibrahim menegaskan beliau (Nik Mohamad Abduh) secara sukarela ingin memberi laluan kerusi yang disandangnya kepada calon lain manakala Che Abdullah pula digugurkan kerana tidak lulus tapisan Majlis Syura Ulamak.

“Bukan kita mengenepikan Nik Abduh, sebaliknya kita menampilkan calon muda dan tidak timbul isu mematikan legasi Allahyarham Nik Abdul Aziz kerana perjuangan ini adalah bukan kerana individu sebaliknya dasar yang mahu diperjuangkan,” katanya.

Berikut adalah senarai calon PN PRU15 di Kelantan:

P019  Tumpat – Datuk Mumtaz Md Nawi (PN-PAS)

P020  Pengkalan Chepa – Datuk Ahmad Marzuk Shaary (PN-PAS)

P021  Kota Bharu – Datuk Seri Takiyuddin Hassan (PN-PAS)

P022  Pasir Mas – Ahmad Fadhli Shaary (PN-PAS)

P023  Rantau Panjang – Datuk Siti Zailah Mohd Yusoff (PN-PAS)

P024  Kubang Kerian – Datuk Seri Tuan Ibrahim Tuan Man (PN-PAS)

P025  Bachok – Mohd Syahir Che Sulaiman (PN-PAS)

P026  Ketereh – Mejar Jen (B) Datuk Khlir Mohd Nor (PN-Bersatu)

P027  Tanah Merah – Datuk Seri Ikmal Hisyam Abdul Aziz (PN-Bersatu)

P028  Pasir Puteh – Datuk Dr Nik Muhammad Zawawi Salleh (PN-PAS)

P029  Machang – Wan Ahmad Fayhsal Wan Ahmad Kamal (PN-Bersatu)

P030  Jeli – Zahari Kechik (PN-Bersatu)

P031  Kuala Krai – Abdul Latiff Abdul Rahman (PN-PAS)

P032  Gua Musang – Datuk Mohd Azizi Abu Naim (PN-Bersatu)

– BERNAMA


Pembangkang Pahang setuju RUU Anti Lompat Parti dibentangkan di DUN

KUANTAN: Pembangkang di Pahang bersetuju agar Rang Undang-Undang (RUU) Anti Lompat Parti dibentangkan di Persidangan Dewan Undangan Negeri (DUN) yang dijadualkan pada Mei ini.

Ketua Pembangkang DUN Pahang, Datuk Seri Tuan Ibrahim Tuan Man juga mencadangkan sesi taklimat dan perbincangan antara kedua-dua pihak dapat diadakan sebelum persidangan berlangsung, supaya mereka dapat meneliti RUU itu.

“Saya ingin tegaskan keperluan RUU ini dibentang dalam persidangan (DUN Pahang) akan datang walaupun setakat ini ada beberapa negeri yang masih belum membentangkannya.

“Saya bagi jaminan bahawa mana-mana RUU yang mendatangkan kebaikan kepada kestabilan politik, kebajikan rakyat dan pembangunan negeri akan disokong sepenuhnya,” katanya menerusi kenyataan di sini hari ini.

Tuan Ibrahim berkata, mereka juga bersetuju dengan pandangan bahawa kerajaan negeri perlu selaras dengan keputusan kerajaan Persekutuan, iaitu dengan Akta Anti Lompat Parti telah berkuat kuasa pada 5 Oktober lepas.

Bagaimanapun, Tuan Ibrahim yang juga Ahli DUN Cheka mendakwa setakat ini, pihaknya belum menerima notis persidangan.

Pada Isnin, Menteri Besar Datuk Seri Wan Rosdy Wan Ismail pada sidang media berkata, kerajaan negeri sedia membentangkan RUU Anti Lompat Parti pada Persidangan DUN terdekat, jika mendapat sokongan dua pertiga wakil rakyat iaitu 28 kerusi.

Ia berikutan kerajaan negeri selepas Pilihan Raya Umum ke-15 (PRU15) tidak mencukupi jumlah itu, menyebabkan mereka perlu mendapatkan sokongan pembangkang terlebih dahulu, bagi memastikan RUU itu diluluskan.

Komposisi DUN Pahang selepas PRU15 ialah Barisan Nasional (BN) dan Perikatan Nasional (PN) masing-masing memperoleh 17 kerusi manakala lapan kerusi lagi dimenangi Pakatan Harapan (PH). – BERNAMA


‘Gambar saya di belakangnya bendera Israel’, PM perjelas kemarahan terhadap PAS

KUALA LUMPUR: Perdana Menteri, Datuk Seri Anwar Ibrahim, mahu semua pihak termasuk pembangkang bergerak ke depan dan bersama membawa idea serta tindakan dalam isu Palestin bagi mengurangkan beban ditanggung rakyat negara itu.

Anwar yang juga Ahli Parlimen Tambun berkata, dalam hal berkaitan Palestin, pihaknya tidak pernah menyinggung PAS berikutan mengetahui pendirian parti itu yang sangat konsisten sejak dulu dalam menyokong rakyat negara berkenaan.

“Saya setuju dalam hal ini, saya tidak pernah menyinggung PAS kerana saya tahu pendirian PAS, sangat konsisten dalam Palestin… tidak mahu berbalah dalam soal ini kerana derita ditanggung mereka (Palestin) tidak pernah berlaku separah ini dalam sejarah.

“Mari kita bersama membawa idea dan tindakan supaya dapat meleraikan atau mengurangkan beban mereka,” katanya pada sesi waktu pertanyaan-pertanyaan menteri di Dewan Rakyat hari ini.

Terdahulu Syed Ibrahim Syed Noh (PH-Ledang) bangkit mencelah untuk semua bersama dalam isu Palestin dengan kedua-dua pihak menghapuskan sebarang tularan tidak perlu, sebaliknya menumpukan usaha membantu mereka dalam apa cara sekalipun.

Sebelum itu, Datuk Ahmad Saad@Yahaya (PN-Pokok Sena) membangkitkan Peraturan Mesyuarat 36 dengan meminta Perdana Menteri menarik semula perkataan biadab dan kurang ajar yang ditujukan kepada Dewan Ulama PAS.

Ahmad merujuk kepada laporan akhbar Harakah bertajuk ‘Malaysia di bawah Anwar ragu-ragu sokong Palestin?’ yang disifatkannya sebagai persoalan dan bukan tuduhan.

Melalui laporan itu juga, terdapat gambar Perdana Menteri yang berlatarbelakangkan bendera Israel.

Howard Lee (PH-Ipoh Timor) kemudiannya mencelah dengan menyatakan peraturan mesyuarat itu hanya terpakai untuk ahli dewan sahaja.

Perdana Menteri kemudian bangkit menjelaskan yang beliau marah terhadap paparan gambar berlatarbelakangkan bendera Israel dan ia perlu diperbetulkan Harakah.

“Mengapa saya marah? Gambar saya di belakangnya bendera Israel, YB harus faham yang YB juga keras dan marah dengan Israel, sayapun begitu. Tidak apa hendak tegur, hendak marah, kritik saya dalam soal lain saya terima dengan baik… tetapi dalam hal ini, jangan.

“Jika penjelasan dibuat itu, saya ucapkan terima kasih dan kita boleh bergerak ke depan,” katanya. – Berita Harian

Author

Media Variasi

View all posts

View all posts


Dua beradik rentung dalam kebakaran

GOMBAK: Jabatan Bomba dan Penyelamat Malaysia (JBPM) Selangor menemui dua orang mayat yang rentung dalam kebakaran sebuah rumah teres di Jalan Dewan Simpang Tiga Kampung Tanggut, awal pagi tadi.

Kedua mangsa yang merupakan adik-beradik itu adalah Nur Syaza Alfisya Muhammad Faizan, 9, dan adik lelakinya berusia 6 tahun, Muhammad Al Qayyum Muhammad Faizan.

Pengarah (JBPM) Selangor, Datuk Norazam Khamis berkata, ketika kejadian pintu jeriji kediaman berkenaan berkunci dengan ibu bapa mangsa keluar rumah.

Menurut Norazam, pihaknya menerima panggilan kecemasan berhubung kejadian itu kira-kira jam 3.54 pagi tadi.

Katanya, seramai 22 anggota dari Balai Bomba dan Penyelamat Selayang dan Rawang serta Pasukan Bomba Sukarela Gombak diarahkan ke lokasi kejadian.

“Sebaik tiba, kami mendapati terdapat sebuah rumah teres terbakar 70 peratus dan mengambil masa kira-kira 10 minit untuk mengawal kebakaran,” katanya dalam kenyataan, hari ini.

Jelasnya, dua beradik itu ditemukan rentung dalam kejadian berkenaan.

Author

Diyana Rahip

View all posts

View all posts


PRU15: Lebih 160,000 pemilih di Parlimen Padang Serai, DUN Tioman mengundi hari ini

KUALA LUMPUR: Lebih 160,000 pemilih berdaftar akan keluar mengundi pada Pilihan Raya Umum ke-15 (PRU15) untuk memilih wakil rakyat bagi Parlimen Padang Serai dan Dewan Undangan Negeri (DUN) Tioman hari ini.

Menurut Suruhanjaya Pilihan Raya (SPR), sebanyak 132,955 pengundi di Parlimen Padang Serai manakala 28,108 orang di DUN Tioman dijangka berbuat demikian.

Sebanyak 46 pusat mengundi dan 230 saluran akan dibuka bagi proses pengundian di Parlimen Padang Serai manakala DUN Tioman pula membabitkan 17 pusat mengundi dan 52 saluran.

Mengikut Warta Kerajaan mengenai penetapan waktu mengundi PRU15 yang dimuat naik di laman sesawang SPR, pusat mengundi di kedua-dua kawasan akan dibuka pada 8 pagi dan ditutup pada 6 petang.

SPR juga menyarankan pengundi agar memakai pelitup muka, mengamalkan penjarakan fizikal dan sentiasa mensanitasi tangan sepanjang berada di pusat mengundi manakala individu yang positif COVID-19 boleh berhubung terus dengan Pegawai Kesihatan Daerah bagi maklumat lanjut.

Bagi pengundi di DUN Tioman, penandaan dakwat pilihan raya akan dibuat pada jari kelingking tangan kiri.

Seperti proses pengundian pada 19 November lepas, penggunaan telefon bimbit di tempat mengundi (saluran) adalah tidak dibenarkan.

SPR turut menetapkan bahawa pengundi yang membawa telefon bimbit ke tempat mengundi perlu meletakkan ia di tempat yang telah disediakan selepas menerima kertas undi dan mengambilnya semula setelah selesai mengundi.

Pengundi juga dinasihat agar keluar mengundi mengikut masa yang digalakkan dan mengelak hadir pada saat-saat akhir.

PRU15 di kedua-dua kawasan yang sepatutnya berlangsung pada 19 Nov ditangguhkan susulan kematian calon disahkan bertanding iaitu M. Karupaiya daripada Pakatan Harapan (PH) bagi Parlimen Padang Serai dan Md Yunus Ramli di DUN Tioman, mewakili Perikatan Nasional (PN).

Karupaiya, 69, meninggal dunia pada 16 Nov dipercayai akibat serangan jantung dan komplikasi kesihatan manakala Md Yunus, 61, disahkan meninggal dunia beberapa jam sebelum proses pengundian PRU15 pada 19 Nov lepas.

Perebutan kerusi Parlimen Padang Serai menyaksikan pertembungan enam penjuru antara calon PH Dr Mohamad Sofee Razak, Datuk C. Sivaraajh (Barisan Nasional-BN), Datuk Azman Nasrudin (PN) dan Hamzah Abd Rahman (Pejuang).

Dua lagi pencabar ialah Mohd Bakhri Hashim, mewakili Warisan, dan calon Bebas iaitu Sreanandha Rao.

Bagaimanapun, BN bersetuju memberi laluan kepada PH di kerusi Parlimen itu pada 2 Disember lepas.

DUN Tioman pula menyaksikan pertembungan lima penjuru membabitkan calon PN Nor Idayu Hashim, Datuk Seri Mohd Johari Hussain (BN), Osman A Bakar (Pejuang), Sulaiman Bakar (Bebas) manakala Mohd Fadzli Mohd Ramly (PH) mengumumkan memberi laluan kepada calon BN tetapi namanya masih tertera di kertas undi.

Pada 3 Dis lepas, pengundian awal menyaksikan kira-kira 93.42 peratus atau 71 anggota polis mengundi di Dewan Serbaguna, Ibu Pejabat Polis Daerah Kulim bagi kerusi Parlimen Padang Serai, Kedah.

Bagi DUN Tioman di Pahang pula, kira-kira 95.88 peratus atau 233 anggota polis mengundi awal di Bilik Rehat Ibu Pejabat Polis Daerah Rompin dan Bilik Maklumat Balai Polis Tekek, Pulau Tioman. – BERNAMA


YBK tawar 1,600 ekar tanah pertanian percuma

KUALA LUMPUR: Bukan mudah untuk mendapat tanah percuma, namun Yayasan Basmi Kemiskinan (YBK) mampu merealisasikannya dengan menawarkan seluas 1,600 ekar kawasan bagi pembangunan pertanian di Bukit Tasik Serendah, Selangor.

Pengerusi YBK, Datuk Zainal Abidin Sakom berkata, tujuan utama tanah itu diusahakan sebagai pertanian bagi menggalakkan penghasilan sendiri tanaman dan ternakan yang terlibat untuk mengurangkan kebergantungan import.

Katanya, usaha itu akan membabitkan pelbagai pihak melalui kerjasama strategik dan usaha sama berdasarkan situasi ‘win-win situation’.

“Tanah berkenaan disediakan mengikut zon, ada yang sudah boleh digunakan sekarang.

“Bagaimanapun, lebih baik kita pakai sekarang, supaya tanah pertanian yang dibangunkan itu akan memberi manfaat 20 ke 30 tahun akan datang,” katanya pada sidang media bersama Persatuan Pengguna Islam Malaysia (PPIM), di sini.

Yang turut hadir, Presiden dan Ketua Aktivis PPIM, Datuk Nadzim Johan.

Sementara itu, Nadzim berkata kerajaan sebenarnya memerlukan sokongan daripada rakyat untuk melaksanakan pertanian sendiri bagi mengatasi isu krisis makanan dalam tempoh jangka tertentu.

“Sebenarnya kita tidak mahu tergolong dalam golongan lapar, jadi rasanya rakyat boleh buat sesuatu untuk bersama-sama dalam usaha menangani krisis ini.

“Bagi tujuan ini, PPIM dengan kerjasama YBK cuba menyediakan tanah dan kawasan lapang bagi usaha berhadapan dengan cabaran ini, termasuk menyediakan 1600 ekar tanah untuk bercucuk tanam kepada rakyat bagi tujuan ini,” katanya.

Beliau berharap supaya satu jawatankuasa rakyat membabitkan pertanian dapat ditubuhkan sebagai platform perkongsian idea dan kepakaran ke arah usaha berkenaan.

“Kita dah jumpa MAIS, EXCO di Terengganu, Timbalan Menteri Pertanian dan Industri Makanan, Baitulmal, yang turut membantu menangani masalah ini,” katanya.

Author

Tun Puteh Wanti

View all posts

View all posts


‘Oyen’, haiwan popular di Zoo Negara, rasmi tinggal bersama Capybara

KUALA LUMPUR: Kemunculan seekor kucing jantan berwarna jingga dikenali ‘Oyen’ di Zoo Negara, di sini, nyata membawa tuah.

Malah, Oyen yang tinggal bersama Capybara dalam zoo itu turut menarik perhatian pengunjung sama ada dari dalam mahupun luar negara.

Bersempena dengan Hari Kucing Sedunia, pihak Zoo Negara hari ini dengan rasminya memasang papan tanda ‘Oyen’ bersebelahan dengan papan tanda Capybara di kawasan penempatan haiwan berkenaan.

Pemasangan papan tanda itu adalah simbolik rasmi menyatakan bahawa Oyen kini menjadi sebahagian haiwan yang dipelihara oleh Zoo Negara.

Timbalan Presiden Zoo Negara, Rosly @ Rahmat Ahmat Lana berkata, kemunculan Oyen di zoo mendapat sambutan menggalakkan sehingga lebih 50 peratus pengunjung datang ke zoo hanya untuk melihat Oyen.

“Oyen adalah star of Zoo Negara buat masa ini. Oyen datang pada tahun 2020 waktu PKP dan dia mula bermesra dengan Capybara, lama-kelamaan Oyen rapat hingga makan sekali dengan Capybara (dalam satu kawasan).

“Pada awalnya, Oyen agak liar, jadi saya minta kakitangan Zoo Negara bantu jinakkannya bagi memudahkan pihak zoo pantau keadaan kesihatannya.

“Setiap pagi, biasanya kakitangan akan semak najis untuk lihat normal atau sebaliknya. Begitu juga dengan wataknya (murung), kalau tak okay kita akan laporkan kepada veterinar untuk beri rawatan,” katanya kepada pemberita selepas majlis pemasangan papan tanda ‘Oyen’ disini, pada Selasa.

Dalam pada itu, Rosly menyatakan pihak Zoo Negara turut berhasrat mencarikan pasangan buat Oyen bagi memastikan kesinambungan kucing itu terpelihara.

“Buat masa ini saya juga berhasrat mencarikan pasangan Oyen, warna jingga juga supaya ada kesinambungan Oyen.

“Buat masa ini, kita masih mencari-cari lagi pasangannya,” ujarnya.

Author

Diyana Rahip

View all posts

View all posts


Saya tak malu digelar banduan, saya tak salah – Emilia Hanafi

KAJANG: Emilia Hanafi, 43, bekas isteri SM Faisal SM Nasimuddin hari ini melangkah keluar dari pintu Penjara Wanita Kajang selepas menjalani perintah penjara oleh Mahkamah Tinggi Syariah Kuala Lumpur.

Wajah polos, berjubah putih, berselipar jepun sambil memegang satu beg kitar semula disambut oleh wakil Persatuan Pengguna Islam Malaysia (PPIM) dan wartawan MEDIA VARIASI.

Emilia ketika ditemui MEDIA VARIASI meluahkan rasa syukur kerana sudah menjalani perintah penjara tujuh hari dengan tenang.

“Saya ditempatkan dalam sel bersama 20 banduan lain yang ada kes dadah, samun, pecah rumah, kesalahan Imigresen, kes bunuh, pelacuran dan lain-lain.

“Mereka terkejut apabila ditanya apa salah saya masuk penjara, saya jawab kerana ubah tarikh lawatan bekas suami atas permintaan anak.

“Badan mereka penuh tatoo tapi mereka baik layan saya dengan baik.

“Saya tak malu digelar banduan, ini jihad untuk buka mata buka minda dan hati semua pihak untuk keadilan dan keperimanusiaan yang lebih baik dalam undang-undang Syariah.

“Saya harap anak juga tak malu, tahu ibunya tak salah,” katanya ketika kepada MEDIA VARIASI di pekarangan Penjara Wanita Kajang di sini hari ini.

Emilia juga mengucapkan jutaan terima kasih kepada semua rakyat Malaysia yang mendoakan, khususnya ibu bapa, anak-anak yang menjadi sumber kekuatannya.

“Saya reda ketetapan Tuhan, mungkin bagi saya rehat lima hari tanpa urusan dunia.

“Malam pertama saya tidur lena kerana mungkin terlalu penat sebelum ini, saya benar-benar rehat. Allah tahu saya penat, saya anggap semua ini pengalaman berharga saya, saya bersyukur untuk hargai kehidupan,” katanya.

Sementara itu, Pegawai Khas Komunikasi kepada Ketua Aktivis PPIM, Gulab Jan Fazaleladi berkata, PPIM jalankan amanah daripada keluarga Emilia untuk menguruskan pembebasan Emilia dan bawanya kepada keluarga dengan selamat.

“Syukur hari Jumaat ini Emilia sudah dibebaskan moga apa yang berlaku pada Emilia akan menjadi tanda aras untuk memperbetulkan sistem Syariah yang sedia ada,” katanya.

Author

Tun Puteh Wanti

View all posts

View all posts


Jubah Bidadari Syurga untuk wanita bersaiz besar

Oleh: FATTAH RAZZAQ

KUALA LUMPUR: Bagi wanita berbadan besar, selain saiz, jenis fabrik jubah turut diambil kira bagi memberi keselesaan dan gaya sepanjang hari.

Namun jangan pening dan risau kerana koleksi terbaharu jubah Bidadari Syurga Trading (Bidadari Syurga) dicipta khas untuk wanita yang bersaiz besar.

Pengasas syarikat, Datuk Nooraini Kamaruddin berkata, beliau mahu melengkapi pasaran jualan jubah bagi memenuhi keperluan daripada kumpulan pelanggan bersaiz besar malah dijual pada harga mampu milik.

Kata beliau, kain berkualiti tinggi dengan menggunakan fabrik creepe itu sangat bersesuaian digunakan oleh wanita untuk pakaian harian kerana ia lembut dan sejuk serta tidak perlu digosok.

Menurutnya lagi, jubah yang dijual pada harga serendah RM49.90 itu turut mesra Muslimah dan juga mesra solat.

“Kami mengunjurkan jualan untuk jubah dan khimar yang dilancarkan boleh mencecah kepda 1,000 pasang sebulan,” katanya kepada pemberita selepas majlis pelancaran jubah dan khimar Bidadari Syurga diinspirasikan oleh Noura Kay Fashion.

Noura Kay Fashion adalah salah satu cabang kumpulan perniagaan di bawah Bidadari Syurga selain disokong oleh beberapa segmen perniagaan berkaitan kosmetik, produk wangian dan juga produk penjagaan kecantikan.

Sementara itu, Nooraini menjelaskan, fesyen jubah yang dihasilkan daripada ideanya sendiri telah mendapat sambutan menggalakkan daripada pengedarnya di seluruh negara.

“Koleksi terbaharu ini memberi ruang dan peluang kepada golongan wanita memlilih pelbagai jubah yang ditawarkan dalam saiz besar kerana agak sukar bagi kumpulan tersebut untuk berfesyen.

“Khimar juga tersedia untuk memenuhi keperluan tersebut dan koleksi yang mudah dipakai itu menawarkan empat warna menarik serta kualiti kain yang dibuat daripada fabrik heavy chiffon yang tidak panas serta tidak jarang,” ujarnya.

Author

Media Variasi

View all posts

View all posts


Wang BAP dilarikan penjenayah akan diganti dan diagih sebelum Mac

PUTRAJAYA: Kementerian Pendidikan (KPM) memberi jaminan wang peruntukan Bantuan Awal Persekolahan (BAP) berjumlah RM109,000 yang dilarikan penjenayah dalam satu kejadian di pekan Semenyih, Isnin lalu, akan diganti dan diagihkan kepada murid sebelum sesi persekolahan bermula Mac depan.

Menteri Pendidikan, Fadhlina Sidek, yang mengakui ralat dengan kes kehilangan wang itu, berkata, KPM sedang menunggu kelulusan dan jawapan daripada Kementerian Kewangan (MOF) mengenai gantian tersebut.

“Duit yang hilang itu akan diganti. Jangan risau, itu hak anak-anak. Kita ralat dan kesal dengan kejadian ini berlaku tetapi pastinya keutamaan adalah hak anak-anak ini yang kita mesti serahkan kembali hak mereka,” katanya dalam sidang media selepas majlis Amanat Tahun Baharu bersama warga kementerian, di sini, hari ini.

Beliau berkata, guru besar sekolah berkenaan juga akan disiasat mengikut tatatertib penjawat awam kerana berlaku pelanggaran prosedur operasi standard (SOP) kewangan sewaktu pengeluaran wang BAP.

KPM menyerahkan kepada polis dan Jabatan Pendidikan Negeri (JPN) Selangor bagi menyiasat insiden berkenaan, katanya, JPN Selangor juga sudah bertemu dengan guru besar berkenaan dan akan mengumumkan hasil siasatan itu kemudian.

Pada Isnin lalu, dilaporkan wang tunai BAP berjumlah lebih RM100,000 dikeluarkan seorang guru besar dilarikan penjenayah di pekan Semenyih. Wang itu dipercayai dikeluarkan dari sebuah bank oleh pengetua sekolah secara bersendirian.

Dalam perkembangan lain, Fadhlina menyeru orang awam atau guru supaya tidak berkongsi atau tularkan kejadian kes pergaduhan melibatkan pelajar, sebaliknya melindungi golongan tersebut bagi membantu membentuk ekosistem sihat dan selamat.

“KPM memegang teguh perlindungan kanak-kanak dari segi identiti dan sekolah kerana kejadian yang viral akan memberi kesan panjang,” katanya.

Ditanya mengenai kejadian buli yang dilaporkan berlaku di sebuah sekolah di Sabah semalam, Fadhlina berkata, JPN Sabah telah diarah mengambil tindakan. – BERNAMA


Penghantaran makanan halal kukuh kedudukan Malaysia sebagai hab halal global

CYBERJAYA: Platform perkhidmatan penghantaran makanan berstatus halal mampu mengukuhkan kedudukan Malaysia sebagai hab halal di peringkat global, kata Menteri di Jabatan Perdana Menteri (Hal Ehwal Agama), Datuk Dr Mohd Nai’im Mokhtar.

Beliau berkata, perkhidmatan yang diperkenalkan oleh bekal by foodpanda menjadi langkah penting dalam memperkukuh kedudukan Malaysia dalam arena ekonomi berasaskan perkhidmatan halal yang akan memanfaatkan rakyat di negara ini.

“Inisiatif oleh bekal by foodpanda ini akan membuka lembaran baharu dalam ekosistem penghantaran makanan halal di Malaysia dan diharap ia akan diikuti oleh syarikat penghantaran lain,” katanya ketika berucap pada majlis pelancaran platform berkenaan di sini, hari ini.

Beliau berkata, platform perkhidmatan penghantaran makanan oleh foodpanda itu adalah yang pertama mendapat pengiktirafan halal oleh Jabatan Kemajuan Islam Malaysia (Jakim) di Malaysia.

Bekal by foodpanda menerima pensijilan halal pada Disember tahun lepas dan kini menawarkan penghantaran halal di sekitar Putrajaya. Perkhidmatan penghantaran itu akan diperluas ke semua kawasan di Lembah Klang menjelang Julai tahun ini.

Sementara itu, Ketua Pegawai Eksekutif DHE Logistics Malaysia Sdn Bhd, Sayantan Das berkata penghantar makanan platform berkenaan dilengkapi beg penghantaran khas bagi produk halal, selain penghantar juga diberi latihan khusus mengenai kesedaran halal dan sertu.

“Kami memastikan bahawa setiap penghantaran dilakukan dengan kepatuhan kepada prinsip-prinsip halal, tanpa risiko makanan dicemari oleh makanan yang tidak halal,” katanya. – BERNAMA


Ahli, penyokong DAP wajar undi calon UMNO dalam PRN – Teo

KULAI: Semua ahli dan penyokong DAP di enam negeri yang akan menghadapi Pilihan Raya Negeri (PRN) akan datang, wajar memberi sokongan dan undi kepada calon UMNO demi masa depan yang baik untuk negara.

Setiausaha Publisiti Kebangsaan DAP, Teo Nie Ching berkata, mereka perlu mengetepikan sebarang perbezaan yang mungkin wujud sebelum ini bagi memastikan kestabilan politik di peringkat pusat dan juga negeri.

“Sekarang kami duduk dalam kerajaan perpaduan, jadi semua parti politik kerajaan yang bertanding dalam PRN perlu menang untuk pastikan kestabilan Kerajaan Perpaduan. DAP pasti mahu memenangi semula kerusi Dewan Undangan Negeri (DUN) yang dimenangi, dan kami juga berharap rakan komponen seperti PKR, Amanah dan UMNO turut menang di kawasan mereka.

“Mandat daripada rakyat adalah penting, jadi sekiranya semua parti politik dalam kerajaan perpaduan boleh menang  besar, ini adalah satu tanda bahawa rakyat yakin dengan kemampuan dan pencapaian kami,” katanya kepada pemberita selepas menghadiri program Larian Amal Putra IOI di sini hari ini.

Timbalan Menteri Komunikasi dan Digital yang juga Naib Pengerusi DAP Johor itu berkata, pihaknya akan terus menyantuni pengundi daripada pelbagai latar belakang seperti yang telah dilakukan sejak dahulu selain meminta sokongan diberi kepada calon-calon UMNO dalam PRN akan datang bagi mengelak kemenangan kepada pembangkang.

Semalam, Ahli Majlis Tertinggi UMNO, Datuk Seri Ahmad Maslan dilapor berkata pengundi UMNO di enam negeri yang akan menghadapi PRN diminta memangkah calon DAP di kawasan masing-masing demi mengukuhkan Kerajaan Perpaduan. – BERNAMA


Aksi maskot harimau Maybank jatuh cuit hati netizen

CYBERJAYA: Aksi maskot harimau dari kontinjen Maybank terjatuh ketika raptai perarakan mencuri tumpuan ramai.

Menerusi video TikTok @nanaaaanera_ kelihatan maskot harimau yang berada di barisan akhir secara tiba-tiba terjatuh sewaktu melambai kepada penonton.

Pada mulanya maskot harimau berdiri di atas sebuah platform namun ditolak oleh seseorang.

Bagaimanapun, selepas terjatuh, maskot harimau itu dilihat bangkit berjalan untuk meneruskan perarakan.

Menjengah di ruangan komen rata-rata netizen turut mengaitkan maskot itu dengan aplikasi Maybank yang sering menyuruh pengguna menukar kata laluan.

“Kes terkejut tengok sotong CIMB kat skrin tu la,” seloroh netizen.

“Ni kifarah asyik kena tukar password je tak tahu nak letak apa dah passwordnya,” luah netizen.

“Aiyo, Maybank tak boleh jatuh, I takut gaji I jatuh juga,” gurau netizen.

“Maybank down patut lah tak buka Maybank tadi,” kongsi netizen.

Author

Nurul Ain Japri

View all posts

View all posts


Kabinet secara prinsip setuju laporan audit LCS didedah

Bagaimanapun, katanya ia akan dibuat selepas perbincangan antara Menteri Kanan Pertahanan Datuk Seri Hishammuddin Tun Hussein dan pihak berkepentingan lain diadakan bagi membincangkan mekanisme pendedahan kerana terdapat isu sensitif yang tidak boleh didedahkan secara umum.

Wan Junaidi pada sidang media selepas Sambutan Bulan Kemerdekaan Bahagian Hal Ehwal Undang-Undang di sini hari ini berkata, beliau berpendirian perkara sensitif yang melibatkan soal sekuriti tidak wajar didedahkan.

“Secara prinsip, Jemaah Menteri masih menekankan bahawa pendedahan itu bakal dibuat. Saya berpendirian benda sensitif, soal sekuriti patutnya tidak boleh didedahkan,” katanya amalan tersebut dipraktikkan di Amerika Syarikat dan England iaitu isu sensitif tidak akan didedahkan kepada umum bagi tujuan keselamatan.

Sebelum ini, Jemaah Menteri telah mencadangkan supaya Laporan Pengauditan Forensik Projek LCS yang dijalankan pada 2019 dinyahklasifikasikan, namun proses itu perlu mendapat nasihat dan pandangan Peguam Negara dan Ketua Audit Negara terlebih dahulu.

Wan Junaidi juga tidak menolak kemungkinan bahawa kerajaan akan menubuhkan Suruhanjaya Siasatan Diraja (RCI) untuk menyiasat isu LCS.

“Perdana Menteri (Datuk Seri Ismail Sabri Yaakob) tadi (semasa mesyuarat Kabinet) ada sebut satu lagi (mengenai RCI LCS). Jadi maknanya belum tertutup lagi soalan itu (RCI LCS), walaupun dianggap Suruhanjaya Pencegahan Rasuah Malaysia (SPRM) telah buat yang terbaik,” katanya.

Hishammuddin ketika menggulung perbahasan usul berkaitan isu LCS di Dewan Negara semalam berkata beliau memberikan jaminan akan membawa sendiri usul RCI LCS untuk mendapat persetujuan Jemaah Menteri hari ini.

Hishammuddin berkata demikian bagi menjawab cadangan beberapa Ahli Dewan Negara yang menggesa kerajaan menubuhkan RCI untuk menyiasat isu LCS bagi meneliti segala aspek agar tidak ada pihak yang bersalah terlepas daripada dakwaan.

Wan Junaidi berkata SPRM masih perlu mengemas kini kertas siasatan berkaitan kes LCS sebelum dikembalikan ke Jabatan Peguam Negara untuk diputuskan bagi membolehkan individu lain pula mungkin bakal didakwa.

“Bagaimanapun tadi ada bincang dalam Kabinet dan keputusan Kabinet adalah terbuka. Siasatan SPRM diteruskan dan Kabinet menegaskan sekali lagi bahawa kami tidak akan melindungi sesiapa pun dalam isu LCS,” katanya.

Jawatankuasa Kira-Kira Wang Negara (PAC) sebelum ini mendedahkan sembilan prosiding berhubung isu LCS bermula 18 Nov 2020 dan mendapati tiada satu kapal LCS telah disiapkan walaupun kontrak projek itu yang diberikan secara rundingan terus bernilai RM6.083 bilion itu memperuntukkan lima kapal seharusnya disiapkan dan diserah setakat Ogos 2022. – BERNAMA

TAG : LCS, Wan Junaidi, laporan, Kabinet, PAC, RCI

THR LES KLS


Barista maut motosikal rempuh penghadang jalan

CYBERJAYA: Seorang lelaki meninggal dunia selepas motosikal yang ditungganginya terbabas lalu merempuh penghadang jalan di lorong motosikal Kilometer (KM) 32 Lebuh Raya Persekutuan berdekatan Naza Auto, di sini hari ini.

Ketua Polis Daerah Petaling Jaya, Asisten Komisioner Mohamad Fakhrudin Abdul Hamid berkata, pihaknya menerima laporan berhubung kejadian itu kira-kira pukul 9.21 pagi.

Katanya, siasatan awal mendapati kemalangan berlaku sewaktu mangsa menunggang motosikal jenis Honda ADV160 melalui lorong berkenaan menghala ke Kuala Lumpur kira-kira pukul 8.42 pagi.

“Lelaki berusia 26 tahun itu dipercayai terbabas sebelum motosikalnya terlanggar penghadang di sebelah kiri jalan.

“Mangsa yang bekerja sebagai barista di sebuah hotel sekitar ibu negara tersebut disahkan maut di lokasi kejadian.

“Mayat mangsa telah dibawa ke Pusat Perubatan Universiti Malaya (PPUM) ” maklumnya dalam kenyataan pada Jumaat.

Tambah beliau, kes disiasat di bawah Seksyen 41(1) Akta Pengangkutan Jalan 1987.

“Sesiapa yang melihat atau berada di tempat kejadian, mohon tampil ke balai polis berhampiran atau berhubung terus dengan Pegawai Penyiasat Trafik, Inspektor Mohd Hafeez Faesal Aziz di talian 011-32311232 bagi membantu siasatan,” ujarnya.

Author

Diyana Rahip

View all posts

View all posts


Siapa pengundi atas pagar?

CYBERJAYA: Pilihan Raya Umum ke-15 (PRU15) memperlihatkan banyak parti politik mempunyai misi untuk menarik dan meraih undi daripada pengundi atas pagar.

Pengundi atas pagar dikatakan mampu menentukan kemenangan sesebuah parti itu berdasarkan kadar pengundi ini yang akan turun mengundi pada tarikh PRU15.

Untuk mendapatkan penjelasan lebih mendalam mengenai pengundi atas pagar, MEDIA VARIASI menghubungi penganalisis politik, Dr Mazlan Ali bagi menerangkan siapa sebenarnya pengundi ini.

Terlebih dahulu beliau menerangkan beberapa terma dalam Sains Politik, berkenaan jenis pengundi yang terbahagi kepada tiga iaitu partisipan, subjek dan sempit.

Menurutnya, partisipan adalah terdiri daripada golongan berpendidikan, berkerjaya, tinggal di bandar, yang selalu bergerak misalnya peniaga-peniaga serta orang muda.

“Biasanya kumpulan partisipan ini, pemikirannya agak liberal, tidak terikat dengan perkauman dan isu-isu agama, lebih bebas, mereka tidak setia kepada parti, tidak sangat taasub kepada parti politik, biasanya mereka ada akses kepada internet,” katanya.

“Partisipan akan menyokong mana-mana parti yang menunjukkan penunjuk prestasi utama (KPI) yang bagus, yang buat kerja. Dia cenderung memilih calon, tidak kepada memilih parti, sebahagian besar partisipan ini adalah atas pagar,” katanya.

Seterusnya ialah subjek yang terdiri daripada pengundi yang cenderung mengekalkan status quo.

“Kalau dia penyokong BN, BN lah sampai bila-bila. Kalau PH, PH lah sampai bila-bila. Kalau penyokong PAS, PAS lah sampai bila-bila. Dia taat kepada parti, mana-mana parti letak calon dia akan sokong.

“Dia tak terpengaruh sangat dengan media sosial, dengan ceramah. Dia ini lebih kepada orang yang taat, majoritinya Melayu terutamanya Melayu FELDA, Melayu kampung, orang India ladang,” ujarnya.

Manakala kumpulan yang ketiga dipanggil kumpulan yang sempit terdiri daripada golongan yang kurang pendidikan dan miskin.

“Kalau yang duduk di bandar ini, mereka duduk di kawasan flat, kawasan-kawasan B40, kawasan-kawasan yang orang sosio-ekonominya tak bagus.

“Orang ni akan sokong berdasarkan imbuhan. Kalau orang bagi bantuan, wang, dia akan sokong.

“Antara tiga kumpulan ini, atas pagar ini kebanyakannya daripada partisipan,” jelas Mazlan.

Tambahnya, kebanyakan pengundi atas pagar ini tidak suka akan pemimpin yang selalu memberi janji manis dan hanya sekadar retorik, serta mereka akan menilai pemimpin berdasarkan isu-isu semasa.

“Kalau kita mampu untuk bercakap sesuatu yang berfakta, saya bagi contoh macam Rafizi Ramli punya gaya, cara dia huraikan fakta semua, orang atas pagar suka.

“Buktinya saya ada data analitik yang saya kesan dari media-media sosial, memang banyak penyokong, banyak orang-orang atas pagar sokong dia.

“Dan orang-orang atas pagar ni, pertama, dia akan tengok juga calon. Kalau calon itu rasuah dan banyak korupsi, dia tidak akan sokong. Calon itu main isu agama, sentimen agama, melaga-lagakan dari agama, dia akan marah,” katanya lebih mendalam mengenai pengundi atas pagar ini.

Memandangkan kebanyakan pengundi atas pagar ini mempunyai pemikiran yang liberal, dan tidak tegar kepada kaum dan agama, maka kesemua parti politik bertanding perlu memberi maklumat yang betul dan berfakta untuk menarik mereka.

Mazlan juga menjangkakan kadar turun mengundi bagi pengundi atas pagar pada PRU15 ini akan lebih tinggi didorong dengan akta anti lompat parti yang sudah dibentangkan dan diluluskan.

“Sebab sebelum ini kenapa mereka tak keluar? Sebab dia kata, ‘kalau saya pergi mengundi pun nanti mereka lompat parti pula’.

“Sebab itu di Pilihan Raya Negeri (PRN) Johor dan Melaka, BN menang. Sebab kebanyakan orang atas pagar ini duduk di luar kawasan, dia kerja dan belajar di luar,” katanya lagi.

Author

Faridah Amiratul

View all posts

View all posts


Teknologi AI berisiko mudaratkan kesihatan manusia – Pakar

CYBERJAYA: Para pakar kesihatan awam memberi amaran bahawa teknologi kepintaran buatan (AI) berisiko memudaratkan kesihatan dan menimbulkan ancaman kepada berjuta-juta manusia.

Berdasarkan laporan diterbitkan oleh jurnal MJ Global Health, pakar-pakar kesihatan dari Britain, Amerika Syarikat (AS), Australia, Costa Rica dan Malaysia menggesa pembangunan teknologi AI dihentikan sehingga ia berjaya dikawal selia, lapor The Guardian.

Meskipun AI berpotensi merevolusikan sistem penjagaan kesihatan namun, AI masih memberi impak negatif kepada manusia.

Antara risiko yang berpotensi memudaratkan pesakit adalah seperti isu keselamatan data dan privasi serta penggunaan AI dalam cara yang memburukkan lagi ketidaksamaan sosial dan kesihatan.

Selain itu, penggunaan oksimeter dipacu AI yang tersilap menganggar tahap oksigen dalam darah pesakit berkulit gelap yang dikhuatiri menjejaskan rawatan hipoksia.

Bukan itu sahaja, AI turut membahayakan berjuta-juta orang melalui kawalan dan manipulasi orang ramai, penggunaan senjata autonomi yang membawa maut serta kesihatan mental akibat pengangguran sekiranya ia menggantikan sejumlah besar pekerja.

“Walaupun terdapat banyak faedah untuk menamatkan pekerjaan yang berulang, berbahaya dan tidak menyenangkan, kita tahu bahawa pengangguran juga dikaitkan dengan kesan kesihatan dan tingkah laku yang buruk akibat peristiwa itu,” kata pakar.

Author

Diyana Rahip

View all posts

View all posts